ΠΡΟΣΟΧΗ στα ΑΤΜ: Δείτε τι κάνουν οι επιτήδειοι για να κλέψουν χρήματα - ΠΡΟΣΟΧΉ\nΠΡΟΣΟΧΉ ΠΡΟΣΟΧΗ ΤΕΧΝΟΛΟΓΙΑ ΤΡΑΠΕΖΕΣ ΠΡΟΣΟΧΗ στα ΑΤΜ: Δείτε τι κάνουν οι επιτήδειοι για να κλέψουν χρήματα\nΠΡΟΣΟΧΗ στα ΑΤΜ: Δείτε τι κάνουν οι επιτήδειοι για να κλέψουν χρήματα\nΠΡΟΣΟΧΗ ΤΕΧΝΟΛΟΓΙΑ ΤΡΑΠΕΖΕΣ\nΕξαιρετικά προσεκτικοί θα πρέπει να είναι, ειδικά την περίοδο του Πάσχα, όσοι θελήσουν να «τραβήξουν» χρήματα από τα ATM των τραπεζών, καθώς η ηλεκτρονική απάτη παρουσιάζει σημαντική αύξηση\nΚατά τη διάρκεια των διακοπών οι περισσότερες συναλλαγές πραγματοποιούνται μέσα από τα εναλλακτικά δίκτυα, οπότε είναι επόμενο να αυξάνονται και οι απάτες. Επίσης, καθώς στις εορταστικές προσφορές των τραπεζών οι πιστωτικές και χρεωστικές κάρτες έχουν βασικό ρόλο, οι διάφοροι επιτήδειοι βάζουν ως στόχο το «πλαστικό» χρήμα.\nΙδιαίτερη προσοχή χρειάζεται στα «αφύλακτα» ATM, σε όσα βρίσκονται δηλαδή εκτός των τραπεζικών καταστημάτων και είναι πιο εύκολο να παγιδευθούν. Όσοι τα χρησιμοποιήσουν, θα πρέπει να κάνουν ιδιαίτερη προσοχή.\nΑκόμα, καθώς το Πάσχα πολλές συναλλαγές γίνονται εκτός αστικού ιστού, σε σημεία όπου υπάρχουν ΑΤΜ τοποθετημένα δίπλα σε σούπερ μάρκετ, σε φαρμακεία, ακόμα και σε πλατείες, το να παγιδεύσει κανείς τα μηχανήματα αυτά είναι σαφώς πιο εύκολο.\nΕνδεικτικό της αύξησης που σηµειώνεται στην ηλεκτρονική απάτη είναι η καινοτομία την οποία επιδεικνύουν οι σπείρες των απατεώνων.\nΠρόσφατα συνελήφθη ομάδα κακοποιών η οποία παγίδευε µε ειδικές µεταλλικές τάπες ΑΤΜ τραπεζών και αποσπούσε χρήµατα από ανύποπτους πελάτες της τράπεζας.\nΣυγκεκριµένα τα µέλη της συµµορίας, που δρούσαν νυχτερινές ώρες, τοποθετούσαν ειδικές µεταλλικές τάπες στις εξόδους χρηµάτων των µηχανηµάτων αυτόµατης ανάληψης. Ετσι, όταν οι πελάτες προσπαθούσαν να κάνουν ανάληψη χρηµάτων, διαπίστωναν ότι η συναλλαγή γινόταν κανονικά – µαζί µε τη χρέωση του λογαριασµού τους –, αλλά τα χρήµατα της ανάληψης δεν έβγαιναν ποτέ από το µηχάνηµα.\nΜετά το τέλος συναλλαγής και την αποχώρηση των κατόχων των καρτών, οι δράστες αφαιρούσαν τη µεταλλική τάπα και αποσπούσαν τα χρήµατα.\nRead more: http://www.newsbomb.gr/koinwnia/story/429466/prosohi-sta-atm-deite-ti-kanoyn-oi-epitideioi-gia-na-klepsoyn-hrimata#ixzz2yUAkm3Mt


The Late Bronze Age Near Eastern cylinder seals from Thebes (Greece) and their historical implications (Οι εισηγμένοι ανατολικοί σφραγιδοκύλινδροι της Ύστερης Εποχής του Χαλκού από την Θήβα (Βοιωτίας) και οι ιστορικές τους προεκτάσεις) - aegeussociety\nTo ετερογενές σύνολο εισηγμένων σφραγιδοκυλίνδρων από την Εγγύς Ανατολή, που ανακαλύφθηκε το 1963 σε ένα μυκηναϊκό ανακτορικό δωμάτιο στη Θήβα, αποτελεί έως σήμερα μοναδικό εύρημα στον χώρο του Αιγαίου. Πρόκειται για 7 παλαιοβαβυλωνιακούς, 12 κασιτικούς, 8 μιτανικούς, 4 κυπριακούς, 4 κυπρολεβαντινικούς, 3 μυκηναϊκούς, 1 χεττιτικό και έναν σφραγιδοκύλινδρο άγνωστης προέλευσης. H τελική τους δημοσίευση από την Edith Porada (1981-1982) έλαβε χώρα περίπου πριν από ένα τέταρτο του αιώνα. Τα πολλά νέα παράλληλα και η δημοσίευση νέων μελετών καθιστούν αναγκαία την επανεξέταση αυτού του συνόλου. Στο παρόν άρθρο προτείνεται η χρονολόγηση στον 14ο αι. της κασιτικής ομάδας των σφραγιδοκυλίνδρων από την Θήβα, που φαίνεται ότι αποτελούσε αρχικά τμήμα ενός διπλωματικού δώρου του Burna- Buriaš ΙΙ προς τον ηγεμόνα μίας από τις μεγάλες δυνάμεις της λεγόμενης Εποχής της Αμάρνα. Εξετάζονται επίσης οι λόγοι και ο τρόπος της εισαγωγής των σφραγιδοκυλίνδρων στη Θήβα. Τέλος συζητάται διεξοδικά η σημασία αυτού του συνόλου για το ζήτημα του εντοπισμού του κέντρου της Ahhiyawa. Έπειτα από την εξέταση όλων των διαθέσιμων αρχαιολογικών δεδομένων προκύπτει ότι η Θήβα ήταν ένα όντως ισχυρό κέντρο που αποτελούσε το αντίπαλο δέος των Μυκηνών. Διαπιστώθηκε ότι οι όροι Tanaja/Danaja και Ahhiyawa συνδέονταν συνήθως (όχι όμως κατ’ αποκλειστικότητα) με την Πελοπόννησο και την Κεντρική Ελλάδα αντίστοιχα.


Δασωμένοι αγροί με… έξυπνες καλλιέργειες – Agrosymbol\n#TAGS: αγροί, αποχαρακτηρισμός, δάση\nΠρος αποχαρακτηρισμό 6,9 εκατ. στρέμματα\nΗ αγροτική χρήση στο παρελθόν θα πρέπει να αποδεικνύεται πέραν πάσης αμφιβολίας από τις αεροφωτογραφίες και ενδεχομένως (δεν έχει ακόμα αποφασιστεί) να πρέπει να συνοδεύεται από κάποιου είδους απόδειξη. Τέτοια θα μπορούσαν να είναι τα «ίχνη» παλαιάς αγροτικής χρήσης, όπως οι αναβαθμίδες, οι ξερολιθιές, παλαιά κτίσματα κ.ο.κ.\nΗ μελλοντική χρήση των εκτάσεων θα εξαρτάται από τη σημερινή τους κατάσταση. Αν η έκταση σήμερα είναι δάσος, τότε θα επιτρέπεται στο εξής (μετά την αποψίλωσή της) μόνο η γεωργική της χρήση. Μάλιστα εξετάζεται το ενδεχόμενο να τεθεί περιορισμός στην έκταση που θα μπορεί να αλλάξει χρήση (ένα σενάριο μιλάει για ανώτατο όριο στα 30 στρέμματα). Αν η έκταση είναι δασική (η νομοθεσία ορίζει πότε η βλάστηση θεωρείται ότι συνιστά δάσος και πότε δασική έκταση, ανάλογα με τα είδη των φυτών, την πυκνότητά τους κ.ο.κ.), τότε δεν θα υπάρχει περιορισμός στη μελλοντική της χρήση. Στην περίπτωση αυτή ο ιδιοκτήτης θα μπορεί και να χτίσει, με βάση τα εκάστοτε ισχύοντα για την εκτός σχεδίου δόμηση.


Που να ξερε ο κύριος Νίκος όταν πήγε στο Καραισκάκη… - sepolia.net\nΕίναι κάποιες στιγμές που κάτι τόσο απλό, μένει στην… ιστορία.\nΚαι για να είμαι ακριβής, στη συγκεκριμένη περίπτωση, μένει στη… γλώσσα μας και γίνεται κομμάτι της.\nΚαι ο κύριος Νίκος, που ίσως και να μην ζει πια και που κανείς μας δεν τον ξέρει ουσιαστικά, είναι ο πατέρας μιας φράσης που όλοι έχουμε χρησιμοποιήσει.\nΜια φράση που έκανε πραγματικά αθάνατο έναν ποδοσφαιριστή…\nΌλα ξεκίνησαν όταν ο κύριος Νίκος πήγε στο Καραϊσκάκη.\nΉ μάλλον, όλα ξεκίνησαν όταν στις 10 Ιανουαρίου του 1965, ο 24χρονος Νίκος Γιούτσος, που έχει μεταγραφεί από την ουγγρική Τσέπελ στον Ολυμπιακό, κάνει το ντεμπούτο του στον αγώνα εναντίον του Παναθηναϊκού.\nΠαιδί πολιτικών προσφύγων, ο Νίκος Γιούτσος γεννήθηκε στην Καστοριά το 1941, αλλά έζησε στην Ουγγαρία όπου ονομαζόταν Γιουτσόφ. Άρχισε την καριέρα του από την Τσέπιελ, ενώ από τα 24 του και μέχρι να κρεμάσει τα ποδοσφαιρικά του παπούτσια ήταν στον Ολυμπιακό.\nΜάλιστα ως παιδί πολιτικών προσφύγων με το όνομα Γιούτσοφ, χρειάστηκε ειδική διαδικασία από το Υπουργείο Εξωτερικών για να αγωνισθεί.\nΤελικά η άδεια δίνεται και ο Γιοτσόφ θα αναδειχθεί, με τους «ερυθρόλευκους», σε έναν από τους κορυφαίους έλληνες ποδοσφαιριστές όλων των εποχών.\nΕκείνο όμως που θα τον κάνει γνωστό σε όλους του έλληνες, βλέπουν ή όχι ποδόσφαιρο, είναι ο κύριος Νίκος..\nΌλα έγιναν στο ματς που σημάδεψε την καριέρα του Νίκου Γιούτσου. Ήταν αυτό με τον Πανσερραϊκό στο “Γεώργιος Καραϊσκάκης”, στις 5 Ιουνίου του 1966, παρουσία πάνω από 30.000 θεατών.\nΤο ματς ήταν ισόπαλο και απέμεναν δευτερόλεπτα για να σφυρίξει τη λήξη ο διαιτητής, όταν ο Γιούτσοφ σκόραρε και έδωσε στον Ολυμπιακό το πρωτάθλημα.\nΤότε ακούστηκε για πρώτη φορά η “θρυλική” φράση “Έμπαινε Γιούτσο, έμπαινε”, από τον άνθρωπο που πούλαγε πασατέμπο και αναψυκτικά στην κερκίδα.\nΤον άνθρωπο που όλοι έμαθαν ως κύριο Νίκο και χωρίς να το ξέρει μας έδινε μία από τις ποιο δημοφιλείς φράσεις της καθημερινότητάς μας…\nΤην Κυριακή 21 Ιανουαρίου στις 11 πμ θα πραγματοποιηθεί η κοπή της πρωτοχρονιάτικης πίτας του Αθλητικού …\nΑπό τον Α.Σ. Άφοβο, την ομάδα ποδοσφαίρου της γειτονιάς μας, ενημερωθήκαμε ότι το Σάββατο 7 Οκτωβρίου έγινε ο …\nΑπό τον Α.Σ. Άφοβο ενημερωθήκαμε ότι η πρώτη συγκέντρωση των παικτών και των γονέων της Ακαδημίας …


Το μυστικό για λευκά και πεντακάθαρα μαξιλάρια ύπνου | InfoKids\nΑρχική › InfoMommy › Συμβουλές › Το μυστικό για λευκά και πεντακάθαρα μαξιλάρια ύπνου\nΠότε ήταν η τελευταία φορά που πλύνατε το μαξιλάρι του ύπνου σας; Αν δυσκολεύεστε να απαντήσετε μάλλον έχει περάσει πολύς καιρός από τότε οπότε πρέπει να το επισπεύσετε. Eιδικά τώρα το καλοκαίρι που ο ιδρώτας δημιουργεί κιτρινίλες στο ύφασμα πρέπει να πλένετε πιο τακτικά το μαξιλάρι σας!\nΑν τα μαξιλάρια είναι παλιά τοποθετήστε τα μέσα σε μια μαξιλαροθήκη. Προσέξτε η θερμοκρασία να είναι ανάλογη των οδηγιών, και όχι υψηλότερη από 40 βαθμούς.\nοικιακές συμβουλέςΣυμβουλές για νοικοκυρέςΣυμβουλές για το Σπίτισυμβουλές καθαριότητας\nΚήπος και απρόσκλητοι επισκέπτες! Πώς θα τους απαγορεύετε την είσοδο χωρίς να καταφύγετε στα άκρα;


ανεμόμυλος τούρτα σοκολατένια & δίχρωμη – CuzinaGias.gr\nΔημοσιεύτηκε στις 01/07/2020 | In ΔιεθνήςΕλληνική Από CuzinaGias |\nΈνα εύκολο δροσερό γλυκό σε τούρτα δίχρωμο μέσα έξω και σοκολατένιο, αφράτο με φίνα γεύση που θα σας κερδίσει.\nΜπορεί ωραιότατα να παρουσιαστεί σαν τούρτα γενεθλίων.\nΤο δαχτυλίδι από το αποσπώμενο ταψάκι που χρησιμοποιήθηκε στη συνταγή έχει 25 εκ. διάμετρο.\n• 26 κομμάτια σαβαγιάρ (1 πακέτο + 4 σαβαγιάρ)\n• 30 γρ άχνη (για την άσπρη κρέμα)\n• 10 γρ άχνη (για τη σοκολατένια κρέμα)\n• 50 γρ κακάο σκόνη\n• 400 γρ τυρί κρέμα τύπου Φιλαδέλφειας με λίγα λιπαρά (προαιρετικά)\n• 80 γρ λευκή κουβερτούρα\n• 80 γρ μαύρη κουβερτούρα\n• 1 ποτήρι νερό + 1 κουταλιά κακάο ή καφέ+ 2 κουταλιές λικέρ ή κονιάκ (για το πότισμα των σαβαγιάρ)\n• 8 πουράκια\n• 1 μπαλίτσα μαλτίζερ\nΕΤΟΙΜΑΖΟΥΜΕ ΤΑ ΣΑΒΑΓΙΑΡ. Κόβουμε στα 4 κάθε κομμάτι σαβαγιάρ. Σε ένα μπολ βάζουμε 1 ποτήρι νερό και διαλύουμε μέσα λίγο καφέ και για άρωμα βάζουμε λίγο λικέρ ή κονιάκ. Μ΄αυτό θα ποτίσουμε τα σαβαγιάρ.\nΕΤΟΙΜΑΖΟΥΜΕ ΤΗΝ ΑΣΠΡΗ ΚΡΕΜΑ ΚΑΙ ΤΗ ΣΟΚΟΛΑΤΕΝΙΑ. Σε δυνατό μίξερ χτυπάμε την κρέμα γάλακτος με 30 άχνη μέχρι να γίνει σαντιγί. Προσθέτουμε προαιρετικά την κρέμα τυρί και χτυπάμε λίγο ακόμη. Βγάζουμε σε ένα μπολ τη μισή κρέμα. Στην άλλη μισή βάζουμε το κακάο και 10 γρ άχνη και τη χτυπάμε μέχρι να ομογενοποιηθεί το μείγμα. Έτσι έχουμε 2 ειδών κρέμες.\nΣΕ ΜΙΑ ΠΙΑΤΕΛΑ εφαρμόζουμε το δαχτυλίδι από ένα αποσπώμενο ταψάκι ή φτιάχνουμε το γλυκό σε οποιοδήποτε ταψάκι. Βάζουμε στον πάτο λίγη σαντιγί για να μη μας φύγουν τα σαβαγιάρ. Στρώνουμε τα κομματάκια από τα σαβαγιάρ το ένα δίπλα στο άλλο κυκλικά και με τη σειρά (δείτε φωτο & βίντεο). Φροντίζουμε η πλευρά που έχει τη ζάχαρη να είναι προς τα πάνω. Με ένα πινέλο ποτίζουμε ελαφρά τα σαβαγιάρ με το διάλυμα καφέ που φτιάξαμε.\nΑπό πάνω απλώνουμε την κρέμα τη σοκολατένια που φτιάξαμε. Στρώνουμε άλλη μια σειρά σαβαγιάρ όπως και πριν. Ποτίζουμε ελαφρά με το διάλυμα καφέ. Από πάνω βάζουμε την άσπρη κρέμα. Βάζουμε ακτινωτά 8 πουράκια (κόβουμε λίγο στις άκρες αν εξέχουν). Στη μέση βάζουμε ένα μαλτίζερ.\nΤΡΙΒΟΥΜΕ ΤΙΣ ΚΟΥΒΕΡΤΟΥΡΕΣ σε μεσαίο τρίφτη χωριστά την άσπρη, χωριστά τη σκούρη. Με ένα χωνάκι ή κουτάλι βάζουμε προσεκτικά στα τρίγωνα που δημιουργήσαμε με τα πουράκια στα 4 την άσπρη κουβερτούρα και στα άλλα 4 τη μαύρη κουβερτούρα εναλλάξ. Το γλυκό μας είναι έτοιμο.\nΒάζουμε στο ψυγείο για 6 ώρες ώστε να μαλακώσουν τα σαβαγιάρ. Κόβουμε τρίγωνα κομμάτια ώστε το μισό να έχει άσπρη κουβερτούρα και το άλλο μισό να έχει μαύρη και 1 πουράκι στη μέση.\nRecipe Type : ΓλυκάΓρήγορες και εύκολες συνταγέςΠαγωτά & δροσερά γλυκά ψυγείουΠασχαλινές προτάσειςΤούρτεςΧριστουγεννιάτικες προτάσεις\nΥλικά :Γάλα-Κρέμα γάλακτος-Φυτική κρέμα-Ζαχαρούχο γάλα-Καραμελωμένο γάλα, Γιαούρτι, Μπισκότα-Savoyard-Σφολιατίνια, Σοκολάτα-Κακάο, Τυρί-Τυρί κρέμα


Η ΜΙΚΡΗ ΙΣΤΟΡΙΑ ΤΟΥ JAMIE ΚΑΙ ΤΗΣ ANIKA. – George Koyrvas Blog '\nΗ ΜΙΚΡΗ ΙΣΤΟΡΙΑ ΤΟΥ JAMIE ΚΑΙ ΤΗΣ ANIKA.\nWritten by koybis\tGeorge Koyrvas.\nΟ Jamie κατάγεται από την μέση ανατολή και εγκαταστάθηκε στη Μεγάλη Βρετανία μαζί με την όμορφη σύζυγο του Anika. Η ζωή στη νέα χώρα γινόταν όλο και πιο δύσκολη για αυτόν αφού δεν τα πήγαινε καλά με τους συναδέλφους του στη δουλειά και ο κοινωνικός του κύκλος συρρικνωνότανε διαρκώς, με αποτέλεσμα να νιώθει ολοένα και μεγαλύτερη απομόνωση. Θεωρούσε ότι για την όλη κατάσταση έφταιγε η βρετανική κουλτούρα και αισθανόταν ότι δεν μπορούσε να προσαρμοστεί σε αυτή. Έτσι αποφάσισε πως ήταν καιρός να επιστρέψει στην πατρίδα του.\nΗ Anika μας εξήγησε ότι ο Jamie ήταν ακριβώς το ίδιο και στην πατρίδα του. Εκείνη δεν ήθελε να πάει πίσω στη Μέση Ανατολή και ήξερε καλά ότι το πρόβλημα του συζύγου της δεν είχε σχέση ούτε με την χώρα ούτε με την κουλτούρα . Απλώς ο Jamie μετέθετε την ευθύνη για τα συναισθήματα του στην κουλτούρα και στην χώρα. H Anika ήξερε ότι το πραγματικό πρόβλημα ήταν ότι ο Jamie ήταν ντροπαλός.\nΕυτυχώς , όλα άλλαξαν μόλις ο Jamie συνειδητοποίησε ότι είναι αρκετά ντροπαλός και πήρε την απόφαση να μάθει μερικές στρατηγικές για να αποκτά φίλους και να έχει μεγαλύτερη αυτοπεποίθηση.\nΤο…..πιάσατε το νόημα?????\nΝοεμβρίου 3, 2011 · Σχολιάστε Ακύρωση απάντησης\tΓράψτε το σχόλια σας εδώ....\n« ΑΝΕΞΗΓΗΤΑ ΦΑΙΝΟΜΕΝΑ : Ο ΒΟΜΒΟΣ ΤΟΥ ΤΑΟΣ.Πού πήγαν οι αξιώσεις της καρδιάς; »


Ενημέρωση σε θέματα εκπαιδευτικά, θεολογικά, διδακτικά και παιδαγωγικά: Γυμνάσια: Αλλαγές στα ωράρια των μαθητών, στα εξεταζόμενα μαθήματα και στις εξεταστικές\nΤΑ ΤΕΛΕΥΤΑΙΑ ΝΕΑ ΑΠΟ ΤΙΣ ΑΛΛΑΓΕΣ ΣΤΟ ΓΥΜΝΑΣΙΟ ( ο προσανατολισμός του Υπουργείου αυτή τη στιγμή )\n1) Τα 4 μαθήματα που θα εξετάζονται οι μαθητές στις τελικές γραπτές εξετάσεις είναι η Γλώσσα , τα Μαθηματικά, η Φυσική και η Ιστορία. Οι εξετάσεις θα δίνονται το 1ο δεκαήμερο του Ιουνίου. Για τα υπόλοιπα μαθήματα θα υπάρχουν είτε 2 διαγωνίσματα το χρόνο ( 1 στο κάθε τετράμηνο) είτε συνθετική εργασία ή συνδυασμός τους.\n2) Υπάρχει η πρόταση η περίοδος του Σεπτεμβρίου να καταργηθεί . Οι μετεξεταστέοι θα εξετάζονται το 3ο δεκαήμερο του Ιουνίου αφού το 2ο δεκαήμερο του Ιουνίου κάνουν ενισχυτικά μαθήματα μέσα στο σχολείο κανονικά σε πρωινή βάρδια με τους καθηγητές του σχολείου.\n3) Τρεις μέρες τη βδομάδα οι μαθητές θα κάνουν εξάωρα . Όμως κάθε σχολείο θα αποφασίζει πως θα γίνεται η εκμετάλλευση της 7ης ώρας . Οι καθηγητές ενδέχεται να παραμένουν στο σχολείο για να διεκπεραιώσουν κάποιες εξωδιδακτικές εργασίες (π. χ . προγράμματα , συνελεύσεις του συλλόγου, ενισχυτική διδασκαλία και άλλα) .


Τσίπρας στη Βουλή για τα εργασιακά: Απόλυτο πισωγύρισμα στην εποχή των μνημονίων | Ελεύθερος Τύπος\nΤσίπρας στη Βουλή για τα εργασιακά: Απόλυτο πισωγύρισμα στην εποχή των μνημονίων\nΟ Αλέξης Τσίπρας συνέχισε λέγοντας ότι: «Τον Ιούνιο 2019 η ανεργία ήταν 17% όταν επι ημερών σας έφτασε στο 28%. Αφήστε την καραμέλα περί δήθεν ψεμάτων. Εσείς είπατε ψέματα στον ελληνικό λαό προεκλογικά τάζοντάς του λαγούς και πετραχήλια. Που είναι οι πολλές και καλές δουλειές. Κάντε μια βόλτα. Κάνετε πολλές εκδρομές στο τέλος θα μαθαίνουμε τα νέα σας από το trip advisor.\nΑυτές ήταν οι χειρότερες γιορτές. Αυτό συνέβη γιατί, όσο και αν μειώσεις την φορολογία στα κέρδη, αν δεν τονώσεις την κατανάλωση με αύξηση του κατώτατου μισθού. Εμείς τα χρήματα τα δίναμε όχι στους έχοντες και κατέχοντες αλλά σε εκείνους που και ένα ευρώ να έχουν στην τσέπη τους το καταναλώνουν.


Πειράματα Φυσικής με Απλά Υλικά Science Experiments for Kids: Πρώτη ματιά στη γέννηση ενός χημικού δεσμού\nΤο φαινόμενο διαρκεί τόσο λίγο ώστε πολλοί επιστήμονες πίστευαν ότι δεν θα το έβλεπαν ποτέ: χρησιμοποιώντας ένα ισχυρό λέιζερ ακτίνων Χ, ερευνητές του αμερικανικού υπουργείου Ενέργειας παρατήρησαν για πρώτη φορά τη μεταβατική κατάσταση δύο ατόμων πριν ενωθούν και σχηματίσουν ένα μόριο.\nΟι ερευνητές που υπογράφουν τη μελέτη στο περιοδικό Science δηλώνουν ενθουσιασμένοι με τα αποτελέσματά τους: «Αυτός είναι ο πραγματικός πυρήνας όλης της Χημείας» σχολιάζει ο Άντερς Νίλσον, επικεφαλής της προσπάθειας στο Εθνικό Εργαστήριο Επιταχυντή SLAC.\n«Είναι αυτό που θεωρούμε Ιερό Δισκοπότηρο, αφού ελέγχει τη χημική αντιδραστικότητα. Κανείς δεν πίστευε ότι θα μπορούσαμε να το παρατηρήσουμε, δεδομένου ότι τα μόρια που βρίσκονται σε αυτή τη μεταβατική κατάσταση ανά πάσα στιγμή είναι ελάχιστα» επισήμανε.\nΗ ομάδα του Νίλσον χρησιμοποίησε ένα λέιζερ ακτίνων-Χ, μια σχετικά νέα τεχνολογία που επιτρέπει την παρατήρηση εξαιρετικά γρήγορων φαινομένων, καθώς και τον προσδιορισμό της τρισδιάστατης δομής μορίων ή και ζωντανών κυττάρων.\nΣαν ένα είδος στροβοσκοπικής λάμπας, το λέιζερ εκπέμπει εξαιρετικά σύντομους παλμούς φωτός, οι οποίοι είναι σαν να φωτίζουν μεμονωμένα «καρέ» μιας πολύ σύντομης διαδικασίας.\nΟι ερευνητές εξέτασαν τη χημική αντίδραση που εξουδετερώνει το μονοξείδιο του άνθρακα (CO) στους καταλύτες των αυτοκινήτων: η επιφάνεια του καταλύτη συλλαμβάνει μόρια μονοξειδίου του άνθρακα και οξυγόνου και τα φέρνει σε μικρή απόσταση, έτσι ώστε να συνδεθούν και να σχηματίσουν μόρια διοξειδίου του άνθρακα (CO2).\nΣε πρώτη φάση, οι ερευνητές συνέδεσαν CO και άτομα οξυγόνου στην επιφάνεια ενός καταλύτη από ρουθήνιο, και χρησιμοποίησαν ένα οπτικό λέιζερ για να θερμάνουν τον καταλύτη και να ξεκινήσουν την αντίδραση. Σε θερμοκρασία άνω των 1.500 βαθμών Κελσίου, τα άτομα CO και οξυγόνου άρχισαν να δονούνται, αυξάνοντας έτσι την πιθανότητα μεταξύ τους σύγκρουσης και σχηματισμό του νέου χημικού δεσμού.\nΗ ερευνητική ομάδα παρατήρησε αυτή τη διαδικασία με το λέιζερ ακτίνων-Χ, το οποίο αποκάλυψε μεταβολές στη διάταξη των ηλεκτρονίων των ατόμων. Οι μεταβολές αυτές, τα πρώτα στάδια του σχηματισμού ενός χημικού δεσμού, συνέβησαν σε μερικά femtosecond, ή τετράκις εκατομμυριοστών του δευτερολέπτου.\nΑυτό είναι ένα εξαιρετικά σύντομο χρονικό διάστημα, δεδομένου ότι σε χρόνο ενός femtosecond το ίδιο το φως θα διάνυε απόσταση 0,3 μικρομέτρων στο κενό, περίπου το πλάτος ενός ιού.\n«Πρώτα ενεργοποιούνται τα άτομα οξυγόνου και λίγο αργότερα ακολουθεί το μονοξείδιο του άνθρακα» περιγράφει ο Νίλσον. «Αρχίζουν να δονούνται και να κινούνται λίγο. Στη συνέχεια, έπειτα από ένα τρισεκατομμυριοστό του δευτερολέπτου, αρχίζουν να συγκρούονται και να σχηματίσουν αυτές τις μεταβατικές καταστάσεις».\nΟι ερευνητές δηλώνουν όμως έκπληκτοι από μια άλλη παρατήρηση: τα άτομα που φτάνουν σε αυτή τη μεταβατική κατάσταση είναι πολλά, ωστόσο μόνο ένα πολύ μικρό μέρος συνεχίζει την αντίδραση για να σχηματίσει διοξείδιο του άνθρακα. Τα υπόλοιπα άτομα επιστρέφουν τελικά στην αρχική τους κατάσταση.\n«Αυτό που βλέπουμε ότι, ενώ υπάρχουν πολλές προσπάθειες, ελάχιστες αντιδράσεις συνεχίζονται μέχρι το τελικό προϊόν. Έχουμε πολύ δρόμο μπροστά μας μέχρι να κατανοήσουμε λεπτομερώς αυτό που βλέπουμε» λέει ο Δρ Νίλσον.\nΗ ερευνητική ομάδα επισημαίνει ότι τα πειράματα έχουν σημασία για τη θεωρία της χημείας: «Είναι εξαιρετικά σημαντική μέθοδος για τους θεωρητικούς χημικούς» λέει ο Φρανκ Άμπιλντ-Πέντερσεν, συνεργάτης του Νίλσεν.\n«Ανοίγει έναν εντελώς νέο ερευνητικό πεδίο» προβλέπει.


Προωθείται η επιδημιολογική μελέτη για τα περιστατικά καρκίνου στη Μαγνησία - Πρωτοβουλίες του Μ. Δραμητινού - e-thessalia.gr\nΠροωθείται η επιδημιολογική μελέτη για τα περιστατικά καρκίνου στη Μαγνησία – Πρωτοβουλίες του Μ. Δραμητινού\n19 Απριλίου 2017, 09:12 19 Απριλίου 2017\nΣυνάντηση με καθηγητές του Πανεπιστημίου Θεσσαλίας και την έδρα επιδημιολογίας θα έχει την επόμενη εβδομάδα ο Διοικητής του Νοσοκομείου Βόλου Μ. Δραμητινός, προκειμένου να ξεκινήσει επιδημιολογική μελέτη για την Μαγνησία με αιχμή τα περιστατικά καρκίνου.\nΌπως ανακοίνωσε κ. Δραμητινός μιλώντας σήμερα στο “Ράδιο Βέρα”, η Υγειονομική Περιφέρεια και η Περιφέρεια Θεσσαλίας αναζητούν χρηματοδότηση για την υλοποίηση της μελέτης μέσω ΕΣΠΑ και σύμφωνα με τον ίδιο η μελέτη θα διαρκέσει πέντε χρόνια. Οι διεργασίες για την προώθηση της μελέτης ξεκίνησαν εδώ και 15 ημέρες.\nΌπως ανέφερε, γίνονται προσπάθειες για τις πηγές χρηματοδότησης προκειμένου να εξαχθούν ασφαλή συμπεράσματα. Ο ίδιος δήλωσε πως θα είναι μια σοβαρή μελέτη σε βάθος, δεδομένου ότι τα στατιστικά στοιχεία δεν επαρκούν για τις αιτίες θανάτων.\nΠροηγούμενο ΆρθροΕμπορικό πλοίο με 12μελές πλήρωμα βυθίστηκε στην Μαύρη ΘάλασσαΕπόμενο ΆρθροΕρευνα για τον θάνατο 8χρονης από γρίπη


Μαξιλάρα Σκύλου Scruffs ECO Mattress\nΚωδικός προϊόντος: LP-SCR001\nΤο στρώμα Scruffs Eco είναι ένα εξαιρετικά μαλακό μαξιλάρι σκύλου κατάλληλο για ύπνο ή χαλάρωση. Είναι κατασκευασμένο από καμβά σε γκρι χρωματισμό και από ένα εξαιρετικά μαλακό ύφασμα fleece και τα δύο 100% ανακυκλωμένα.\nΑυτό το ύφασμα είναι woven χρησιμοποιώντας ένα νήμα που παράγεται από ανασχηματισμένο PET (τερεφθαλικό πολυαιθυλένιο). Τα ανακυκλωμένα πλαστικά μπουκάλια παρέχουν το πολυμερές υλικό PET, μειώνοντας το βάρος στους χώρους υγειονομικής ταφής και τους φυσικούς πόρους μας. Η διαδικασία παραγωγής απελευθερώνει λιγότερες εκπομπές CO2 από την παραγωγή τυπικού υφάσματος.\nΗ ίδια τεχνολογία PET χρησιμοποιείται για την παραγωγή 100% ανακυκλωμένου γεμίσματος πράσινων ινών με απαράμιλλα χαρακτηριστικά απορρόφησης, ανθεκτικότητας και μόνωσης. Το στρώμα Scruffs® Eco Slimline πλένεται στο πλυντήριο στους 30 βαθμούς (δροσερό πλύσιμο) ή μπορεί να πλυθεί στο χέρι χρησιμοποιώντας ένα ήπιο απορρυπαντικό. Μην χρησιμοποιήσετε χλωρίνη ή στεγνωτήριο.\n100% Ανακυκλωμένα Υλικά. Το εξωτερικό ύφασμα έχει σχεδιαστεί με χρήση τεχνολογίας PET (τερεφθαλικού πολυαιθυλενίου), ενώ τα εσωτερικά περιεχόμενα έχουν σχεδιαστεί χρησιμοποιώντας 100% ανακυκλωμένο γέμισμα πράσινων ινών.\nΣχεδιασμός παρέχοντας μεγαλύτερη απορρόφηση των κραδασμών και ανθεκτικότητα κατά το πλύσιμο.\nΑντιολισθητική βάση: Το κρεβάτι διαθέτει βάση χωρίς ολίσθηση για εύκολη πρόσβαση, βελτιωμένη χρηστικότητα και ασφάλεια.\nΠλένεται στο πλυντήριο: Ολόκληρο το κρεβάτι πλένεται στο πλυντήριο στους 30 βαθμούς\nΜαξιλάρα Σκύλου 40 Winks Swirl Lux\nΚρεβάτι Σκύλου Scruffs Manhattan Box Bed Denim Blue\nΚρεβάτι Σκύλου Scruffs Manhattan Box Bed Berry\nΚρεβάτι Σκύλου Scruffs Cozy Box Bed Γκρι\nΚρεβάτι Σκύλου Rebel Petz Box Bed Cactus Green\nΚρεβάτι Σκύλου Rebel Petz Box Bed Charcoal Grey


Portnet - Κλιματική αλλαγή. Μύθος ή πραγματικότητα;\nΚλιματική αλλαγή. Μύθος ή πραγματικότητα;\nPrevious Article Είναι δύσκολη και αδυσώπητη η ακτοπλοΐα\nNext Article «Το μέλλον είναι το παρελθόν;»\nΣτα τελευταία Δημοτικά Συμβούλια του Δήμου Πειραιά εκφράζω την ανησυχία για το μέλλον της Πόλης και της περιοχής, καθώς πυκνώνουν τα άνυδρα σύννεφα της περιβαλλοντικής καταστροφής και των καιρικών αλλαγών, προς το δυσμενέστερο.\nΗ έλλειψη πρασίνου και η λειτουργία του λιμανιού του Πειραιά επιτείνουν το πρόβλημα.\nΑντιγράφω δημοσίευμα εφημερίδας εν περιλήψει.\nΠέντε ελληνικές πόλεις, η Αθήνα, η Πάτρα, το Ηράκλειο, η Καλαμάτα και ο Πειραιάς, βρίσκονται μεταξύ των 30 Ευρωπαϊκών πόλεων που κινδυνεύουν περισσότερο από τον συνδυασμό συχνών εμφανίσεων παρατεταμένης ξηρασίας και ασφυκτικού καύσωνα. Αυτά αναφέρει μελέτη της Πολυτεχνικής Σχολής του Νιούκαστλ, που προβλέπει αύξηση των θερμοκρασιών, πιο συχνούς καύσωνες στο σύνολο της Ευρώπης και ειδικά αυξημένη ξηρασία στη Νότια Ευρώπη.\n«Αν και ο Ευρωπαϊκός Νότος είναι συνηθισμένος στην αντιμετώπιση των ξηρασιών, οι αλλαγές που έρχονται μπορεί να ξεπεράσουν το σημείο θραύσης» υπογράμμισε η δρ.Σέλμα Γκερέϊρο, μία από τις επικεφαλής της ερευνητικής ομάδας. Ο έτερος επικεφαλής δρ.Ρίτσαρντ Ντόουσον υπογράμμισε πως υπάρχουν πόλεις που αντιμετωπίζουν περισσότερες της μίας προηκλήσεις από την κλιματική αλλαγή .\n«Είναι επείγουσα ανάγκη να σχεδιάσουμε και να προσαρμόσουμε τις πόλεις μας, για να αντιμετωπίσουμε αυτέ τις μελλοντικές συνθήκες» συμπλήρωσε.\nΗ μελέτη του Πολυτεχνείου του Νιούκαστλ έρχεται να προειδοποιήσει για σοβαρές μελλοντικές απειλές. Εξάλλου η Μεσόγειος και η Ελλάδα βρίσκονται σε μια γεωγραφική ζώνη – μεταίχμιο της κλιματικής αλλαγής.\nΚάποια στοιχεία του Εθνικού Αστεροσκοπείου Αθηνών δείχνουν ότι οι μέσες θερμοκρασίες κατά τους θερινούς μήνες 2001-2016 είναι υψηλότερες των ετών 1961-1990. Μάλιστα σε 12 μήνες καταγράφηκε αύξηση από 1 – 2 βαθμούς κελσίου, ενώ σε 11 μήνες η αύξηση ήταν 3 βαθμούς κελσίου.\nΎστερα από τα παραπάνω πρέπει το πρόβλημα να εγγραφεί στην ατζέντα των ενδιαφερόντων της κεντρικής και της τοπικής εξουσίας. Να ανησυχήσουμε δηλαδή για την υπόθεση, να μην θεωρήσουμε ότι είναι «επιστημονικές φαντασιώσεις» και να αναζητήσουμε τις αναγκαίες ισορροπίες σε σχέση με πιθανά μέτρα.\nΣε ένα από τα τελευταία Δημοτικά Συμβούλια ανέφερα πως αν οι καύσωνες απαιτούν… κλιματισμό, αυτός θα έπρεπε να υπάρχει σε ανοιχτούς δημόσιους χώρους.\nΠρότεινα τη δημιουργία ενός μεγάλου πάρκου που θα ξεκινάει από τον Άγιο Διονύσιο, θα ακολουθεί τις γραμμές του ΟΣΕ, θα καταλήγει στον Αγ.Ι.Ρέντη και θα περιλαμβάνει κα τα στρατόπεδα. Εξάλλου στον Πειραιά δεν υπάρχουν άλλοι ελεύθεροι χώροι. Ξηρασία καύσωνας και πράσινο πάνε μαζί. Το αστικό πράσινο δεν αποτελεί μόνο πνεύμονα οξυγόνου για την πόλη αλλά και φυσικό κλιματισμό στις δύσκολες καταστάσεις.\nΤο χρειαζόμαστε πρωτίστως αυτοί που ζούμε στην Πόλη του Πειραιά και πολύ περισσότερο οι νεότερες γενιές. Το χρειάζονται και οι επισκέπτες, για την προσέλκυση των οποίων η παρούσα Δημοτική αρχή δείχνει μεγάλο ενδιαφέρον. Δεν αρκεί όμως μόνο το ενδιαφέρον. Χρειάζεται σχεδιασμός και τολμηρές αποφάσεις. Οι περισσότερο ειδικοί της πόλης από εμένα πρέπει να προτείνουν και άλλα μέτρα, χρειάζεται όλοι μαζί να συμβάλλουμε στο πρόβλημα. Η κλιματική αλλαγή δεν έχει χρώμα ούτε παράταξη. Συνιστά από κοινού προσπάθεια όλων ανεξαιρέτως.\nΗ κλιματική αλλαγή είναι ήδη εδώ.\n*Ο Νίκος Αγγελόπουλος είναι γραμματέας του Δημοτικού Συμβούλιου Πειραιά


Πρέπει οι καθηγητές να έχουν τα Αγγλικά ως μητρική γλώσσα; | British Council Ελλάδα\n13 Μαρτίου 2017 - 18:00\nΟι καθηγητές Αγγλικών που εργάζονται στο British Council δεν κατάγονται μόνο από το Ηνωμένο Βασίλειο ή άλλες Αγγλόφωνες χώρες αλλά από χώρες όλου του κόσμου. Σε αυτό το άρθρο η καθηγήτριά μας Andreea Pasere από τη Ρουμανία αναλύει τα θετικά στοιχεία που μπορεί να προσφέρει στη διδασκαλία των Αγγλικών ένας καθηγητής του οποίου τα Αγγλικά δεν είναι η μητρική γλώσσα.\nΠολλοί γλωσσολόγοι μάλιστα έχουν θέσει υπό αμφισβήτηση τη χρήση της υποδειγματικής προφοράς των φυσικών ομιλητών στη διδασκαλία των Αγγλικών. Το επιχείρημα που προβάλουν είναι ότι η προφορά των φυσικών ομιλητών δεν είναι απαραίτητα η πιο κατανοητή ή η κατάλληλη προφορά όταν ένας μη φυσικός ομιλητής επικοινωνεί με έναν άλλον μη φυσικό ομιλητή.


500 λέξεις με τον Λάζαρο Αλεξάκη | Η ΚΑΘΗΜΕΡΙΝΗ\n16.11.2021 • 16:00\nΟ Λάζαρος Αλεξάκης γεννήθηκε στο Ηράκλειο Κρήτης το 1967. Εργάζεται ως εκπαιδευτικός. Αρθρογραφεί τακτικά και έχει εκδώσει τρεις συλλογές διηγημάτων με τη Mamaya καθώς και ένα κόμικ, τον «Μίκα». Πέρυσι κυκλοφόρησε το πρώτο του μυθιστόρημα, το «Ομπλίκ», και φέτος το «Μικρό ταξίδι σε δανεικό χάρτη», και τα δύο από τις εκδόσεις Αίολος.\n«Προσοχή: εποχιακή διέλευση βατράχων» του Γιώργου Σκαμπαρδώνη, «Ενας έρωτας» του Ντίνο Μπουτζάτι και το «Περί της εν ύπνω κομψότητος» του Λασκάνο Τέγκι.\nΤο μολυβένιο στρατιωτάκι του Αντερσεν. Από κουτσό καλούπι, λειψός, μα αισιόδοξος. Ταξίδεψε σε σκοτεινά μέρη, πνίγηκε, χάθηκε, μα γνώρισε έναν απόλυτο, αν και μάταιο, έρωτα.\nΛίγους, να προλάβω να τους δω και να τους μιλήσω. Τον Ντάγκλας Ανταμς και τον Ρέι Μπράντμπερι. Ισως την Αγκάθα Κρίστι, τον Στίβεν Κινγκ και τον Ρέιμοντ Τσάντλερ. Αυτό θα ήταν υπέροχο. Ή απλά μόνο τον Tόλκιν.\nΟτι η βία είτε προς τους άλλους είτε προς τον εαυτό μας προϋποθέτει μια σαδιστική αδιαφορία. Από τον «Συλλέκτη» του Τζον Φόουλς και το «Bell Jar» της Σίλβια Πλαθ.\nΤο «Μπάρτλεμπι, ο γραφιάς» του Χέρμαν Μέλβιλ.\n«Γυρίστε τον Γαλαξία με ωτοστόπ». Το διαβάζω από τα φοιτητικά μου χρόνια. Τα αντίτυπά μου είναι λιωμένα πλέον.\nΟ Ιούλιος Βερν είναι πηγή έμπνευσης ή κάτι πιο σύνθετο και βαθύτερο;\nΟ θείος Ιούλιος ήταν το παράθυρο στο κελί μιας επαρχιακής ζωής, ένα παράθυρο που σου έδειχνε όλο τον κόσμο. Ο ταξιδευτής θείος που σου έλεγε για τον Ναυτίλο, για τον Αρνε Σάκνουσεμ, για τον Φιλέα Φογκ.\nΜια «επιστροφή» στις καθαρόαιμες αφηγήσεις που συνδυάζουν την περιπέτεια με το χιούμορ είναι ένα αντίδοτο σήμερα στη γενική κατήφεια;\nΤα καλά αντίδοτα θέλουν γερές δόσεις αυθυποβολής, αδρεναλίνης και γέλιου. Οσο λατρεύω τις καθαρές γραμμές του Ερζέ στον «Tεν Τεν», άλλο τόσο λατρεύω τις ξεκάθαρες, δυνατές αφηγήσεις.\nΟι «Ιστορίες του δρόμου» μας δείχνουν μιαν άλλη, πιο εξωφρενική πλευρά της ζωής;\nΟι ιστορίες του δρόμου είναι ωμές, ακατέργαστες. Δεν χωράνε σε κανένα κουτάκι. Γράφονται πάντα μονορούφι, χωρίς διορθώσεις, χωρίς δεύτερη σκέψη, χωρίς ανάσα. Είναι τα φονικά σφηνάκια στο μπαρ που έχουν σκοπό να σε αποτελειώσουν. Οπως και τα προηγούμενα δύο βιβλία «του Λύκου» σκιαγραφούν την καθημερινή μας παράνοια.


Ισραήλ, Άγιοι Τόποι, Ιερουσαλήμ, Ορθοδοξία, Χριστιανισμός\nΕξαήμερη εκδρομή στα Πανάγια Αγιοταφικά Προσκυνήματα\n1η Ημέρα, Τρίτη 2 Απριλίου 2019, Πτήση προς Τελ Αβίβ\nΣυγκέντρωση στο αεροδρόμιο Θεσσαλονίκης στις 13.30, πτήση προς Αθήνα στις 14.50 άφιξη στις 15.40 Συνεχίζουμε με πτήση της Aegean από την Αθήνα για το Τελ Αβίβ στις 17.00. Άφιξη στο Ισραήλ στις 19.00.\nΣυγκέντρωση στο αεροδρόμιο «Ελ. Βενιζέλος» στο γκισέ της Aegean airlines, στις 15.00. Check in και έλεγχος διαβατηρίων. Πτήση για το αεροδρόμιο Ben Gurion του Τελ Αβίβ με την Aegean στις 17.00. Άφιξη στις 19.00. Τυπικές διαδικασίες συνόρων. Επιβίβαση στο λεωφορείο μας και αναχωρούμε, για να αρχίσουμε το προσκυνηματικό οδοιπορικό μας από το Μοναστηριακό συγκρότημα του Αγίου Γεωργίου στην Λήδα, όπου θα προσκυνήσουμε τον τάφο του Αγίου Μεγαλομάρτυρος Μετάβαση στο ξενοδοχείο μας, τακτοποίηση στα δωμάτια, δείπνο και διανυκτέρευση.\n2η Ημέρα, Τετάρτη 3 Απριλίου 2019, Ναός Της Αναστάσεως /Πανάγιος Τάφος - Πατριαρχείο - Οδός του Μαρτυρίου - Γεθσημανή\nΜετάβαση στον Ναό της Αναστάσεως όπου Θα προσκυνήσουμε ευλαβικά τον Πανάγιο και Ζωοδόχο Τάφο του Χριστού μας, την Αποκαθήλωση, τον Φριχτό Γολγοθά, τον Τόπο της Εύρεσης του Τιμίου Σταυρού, το σημείο Μη μου Άπτου, το παρεκκλήσιο του Αγίου Λογγίνου καθώς θα ξεναγηθούμε και σε άλλα προσκυνήματα που βρίσκονται εντός του Ναού της Αναστάσεως. Επίσκεψη στο Πατριαρχείο, όπου εκεί θα μας δεχθεί η Α.Θ.Μ. ο Πατριάρχης Ιεροσολύμων κ.κ. Θεόφιλος ο Τρίτος. Μετάβαση στον Πατριαρχικό Ναό των Αγ. Κωνσταντίνου και Ελένης. Χρόνος ελεύθερος στην παλιά πόλη των Ιεροσολύμων. Συνεχίζουμε, διασχίζοντας την Οδό του Μαρτυρίου, όπου βρίσκονται «οι στάσεις του Χριστού μας, πριν από τον Φρικτό Γολγοθά», η Πύλη της Καταδίκης, Οίκος της Αγίας Βερονίκης, θα διαβούμε από το σημείο όπου ο Σίμων ο Κυρηναίος βοήθησε τον Χριστό μας να σηκώσει τον Σταυρό, τον τόπο όπου ο Χριστός συναντήθηκε με την Μητέρα Του και όπου ο Χριστός μας έπεσε από το βάρος του Σταυρού. Φθάνουμε στην Φυλακή του Χριστού μας, το ΠΡΑΙΤΩΡΙΟ. Μετάβαση στο Λιθόστρωτο, τον Οίκο Ιωακείμ και Άννας (των γονέων της Παναγίας μας) καθώς και στο σπίτι που γεννήθηκε η Παναγίας μας και από την πύλη των Λεόντων θα μεταβούμε την Γεθσημανή, όπου θα προσκυνήσουμε τον Τάφο της Παναγίας μας, καθώς και τους Τάφους των Θεοπατόρων Ιωακείμ και Άννας και του Μνήστορος Ιωσήφ. Μετάβαση στον κήπο της Γεθσημανής, όπου βρίσκεται ο Τόπος της Προδοσίας και ο Βράχος της Αγωνίας. Ακολουθεί προσκύνημα στην Εκκλησία και στον Τόπο Λιθοβολισμού του Πρωτομάρτυρα Στεφάνου εκτός των τειχών της παλαιάς πόλης. Εδώ θα δούμε, την Χρυσή Πύλη και την κοιλάδα του Ιωσαφάτ (ή του χειμάρρου των Κέδρων). Επιστροφή στο ξενοδοχείο μας, δείπνο, διανυκτέρευση.\n3η Ημέρα, Πέμπτη 4 Απριλίου 2019, Τιβεριάδα - Γαλιλαία\nΠρωινή αναχώρηση για μία ολοήμερη επίσκεψη στην περιοχή της Γαλιλαίας. Στην Ναζαρέτ θα προσκυνήσουμε τον Ναό του Ευαγγελισμού της Θεοτόκου. Συνεχίζουμε με την Κανά, στην οποία πραγματοποιήθηκε το πρώτο θαύμα του Κυρίου, της «μετατροπής του ύδατος εις οίνον», το Όρος Θαβώρ όπου έγινε η Μεταμόρφωση του Κυρίου μας. Ακολούθως προαιρετική προσκυνηματική βόλτα στην λίμνη και προαιρετικό γεύμα με ψάρι της λίμνης Γενησσαρέτ. Επίσκεψη της Καπερναούμ όπου πραγματοποιήθηκαν τα περισσότερα των θαυμάτων του Κυρίου μας και του Όρους των Μακαρισμών, όπου ο Κύριός μας έκανε την επί του Όρους Ομιλία και ευλόγησε τους 5 άρτους και τους 2 Ιχθύες με τα οποία έφαγαν και χόρτασαν 5.000 άτομα. Σήμερα ολοκληρώνουμε την προσκυνηματική ημέρα μας με επίσκεψη στην Ιερά Μονή των Αγ. Αποστόλων, στην πόλη της Τιβεριάδος. Επιστροφή το βράδυ στο ξενοδοχείο μας, δείπνο, διανυκτέρευση.\n4η Ημέρα, Παρασκευή 5 Απριλίου 2019, Γεθσημανή- Όρος των Ελαιών, Ιορδάνης ποταμός - Ιεριχώ, Χαιρετισμοί στον Πανάγιο Τάφο\nΠαρακολούθηση της προηγιασμένης Θείας Λειτουργίας στο Θεομητορικό Μνήμα. Αναχώρηση για το Όρος των Ελαιών, όπου ο τόπος στον οποίο έγινε η Ανάληψη του Χριστού μας και ο τόπος της εμφανίσεως Του μετά την Ανάσταση. Μετάβαση στην Βηθανία, στην Ιερά Μονή Μάρθας και Μαρίας. Στη συνέχεια μετάβαση μέσω της «σιδηράς συνοριακής πύλης», που χωρίζει την Ιεριχώ από την κατεχόμενη περιοχή, στον Ιορδάνη ποταμό, στο πραγματικό σημείο που βαπτίσθηκε ο Χριστός μας, από τον Τίμιο Πρόδρομο. Θα δούμε την Ιερά Μονή του Τιμίου Προδρόμου παρά του Ιορδάνου ποταμού η οποία ανακαινίζεται πλήρως εκ των φθορών. Θα τελεσθεί η ακολουθία του Αγιασμού και θα αναγνωσθούν οι ευχές τοῦ Ἁγιασμοῦ τῶν Φώτων. Όσοι εκ των προσκυνητών επιθυμούν μπορούν να φορέσουν τον λευκό χιτώνα για την «προαιρετική-συμβολική βάπτιση των προσκυνητών» στον Ιορδάνη ποταμό, ψάλλοντας το τροπάριο «εν Ιορδάνη βαπτιζομένου σου Κύριε..». Ακολούθως, αναχωρούμε για προσκύνημα στην Ιερά Μονή του Αγίου Γερασίμου του Ιορδανίτου. Στην Ιεριχώ θα επισκεφθούμε το Σαραντάριο Όρος, όπου ο Χριστός μας έζησε σαράντα μέρες με νηστεία και προσευχή 40 μέρες, προ της ενάρξεως του Σωτηρίου Έργου Του. (ανάβαση με τελεφερίκ 14€), τη Μονή του Προφήτου Ελισσαίου, όπου η Συκομωρέα που ανέβηκε ο Ζακχαίος. Μετάβαση στην παλιά πόλη των Ιεροσολύμων και στον Ναό της Αναστάσεως για την παρακολούθηση των Τετάρτων Χαιρετισμών στον Πανάγιο Τάφο. Επιστροφή στο ξενοδοχείο μας, το βράδυ δείπνο, διανυκτέρευση\n5η Ημέρα, Σάββατο 6 Απριλίου 2019, Βηθλεέμ - Άγιος Σάββας - Ιερά Μονή Χοζεβά - Ιερουσαλήμ , παλιά πόλη\nΠρωινή, μετάβαση στο Ιερό Σπήλαιο της Γεννήσεως στην Βηθλεέμ, για να παρακολουθήσουμε την Θεία Λειτουργία. Ξενάγηση στη μεγάλη Βασιλική του Ιουστινιανού και προσκύνημα στο Σπήλαιο με τα ιερά λείψανα των σφαγιασθέντων από τον Ηρώδη νηπίων. Επίσκεψη στην Ιερά Μονή των Ποιμένων, στο χωριό των Ποιμένων, και συνεχίζουμε για την Ιερά Μονή του Αγ. Θεοδοσίου του Κοινοβιάρχου, όπου βρίσκεται το Ιερό Σπήλαιο των Τριών Μάγων. Ακολουθεί έπειτα το προσκύνημά μας με τοπικά ταξί στην αυστηρότερη Κοινοβιακή Λαύρα, του Αγίου Σάββα του Ηγιασμένου. Συνεχίζουμε για την Μονή των Αγίων Γεωργίου και Ιωάννου των Χοζεβιτών, στο φαράγγι Αινών, στην έρημο της Ιουδαίας. Επιστροφή στην Ιερουσαλήμ, όπου θα έχουμε χρόνο ελεύθερο στον Πανάγιο Τάφο και στα καταστήματα της παλιάς πόλης. Επίσκεψη στις Ιερές Μονές της Μεγάλης Παναγίας, του Τιμίου Προδρόμου, της Παναγίας Σαϊδανάγιας, των Αγίων Θεοδώρων κλπ. Επιστροφή στο ξενοδοχείο μας, δείπνο, διανυκτέρευση.\n6η Ημέρα, Κυριακή Δ Νηστειών (Αγ. Ιωάννου της Κλίμακος) 7 Απριλίου 2019, Θεία Λειτουργία στον Πανάγιο Τάφο - Ιερουσαλήμ - Σαμάρεια\nΠρωινή μετάβαση στον Ναό της Αναστάσεως για να παρακολουθήσουμε την Θεία Λειτουργία. (Σήμερα είναι η εορτή του Ευαγγελισμού της Παναγίας μας, σύμφωνα με το Ιουλιανό Ημερολόγιο). Ένα τελευταίο προσκύνημα στον Πανάγιο Τάφο. Ακολούθως πηγαίνουμε στον λόφο της Σιών, όπου βρίσκεται το Υπερώον στο οποίο έγινε ο Μυστικός Δείπνος, η Ψηλάφηση του Θωμά και η επιφοίτηση του Αγίου Πνεύματος. Επίσης εκεί βρίσκονται η Πατριαρχική Σχολή, ο Τάφος του Δαυίδ και το σπίτι του Ιωάννου, στο οποίο εκοιμήθη η Παναγία μας. Μετάβαση στην Σαμάρεια, στην πόλη Νεάπολη, όπου το Φρέαρ του Ιακώβ, μέσα στον περικαλλή Ναό της Αγίας Φωτεινής. Εδώ θα προσκυνήσουμε και το σκήνωμα του Αγ. Φιλούμενου.\nΜετάβαση στο αεροδρόμιο στο Τελ Αβίβ, τυπικές διαδικασίες, έλεγχος αποσκευών και διαβατηρίων. Πτήση επιστροφής με Aegean Airlines στις 19.20 με άφιξη στην Αθήνα στις 21.30. Συνεχίζουμε με για Θεσσαλονίκη στις 23.15 με άφιξη στην πόλη του Θερμαϊκού στις 00.10.\n2 - 7 Απριλίου 2019 (6 Ημέρες)\nΑναχώρηση από Θεσσαλονίκη: €650\nΑναχώρηση από την Αθήνα€630\nΦιλοδώρημα: +10 (υποχρεωτικά)\nΓια αναχωρήσεις από Aθήνα ή άλλες πόλεις της Ελλάδας, Κύπρο ή χώρες εξωτερικού, παρακαλούμε επικοινωνήστε μαζί μας\n· Διαμονή σε επιλεγμένο ξενοδοχείο 4 αστέρων στην περιοχή της Βηθλέεμ, στο χωριό των Ποιμένων, Shepherds house Hotel.\n· Μεταφορές με καινούργια κλιματιζόμενα πούλμαν, όπως αναφέρονται στο πρόγραμμα.\n· Ανάβαση στο Όρος Θαβώρ και στον Άγιο Σάββα με ταξί.\n· Ξεναγήσεις-περιηγήσεις, όπως αναφέρονται στο πρόγραμμα.\n· Ασφάλεια αστικής Ευθύνης, ασθενείας και ατυχημάτων και ΦΠΑ.\nΓια αναχωρήσεις από Aθήνα ή άλλες πόλεις της Ελλάδας, Κύπρο ή χώρες εξωτερικού,


Σε εξέλιξη φωτιά κοντά σε σπίτια στη Σαρωνίδα - Νέα πυρκαγιά στην Ηλεία - Κοινωνία | News 24/7\nΣε εξέλιξη φωτιά κοντά σε σπίτια στη Σαρωνίδα - Νέα πυρκαγιά στην Ηλεία\nΠυροσβέστες επιχειρούν σε φωτιά. EUROKINISSI\nΗ φωτιά μαίνεται ανάμεσα σε διάσπαρτες κατοικίες - Σε εξέλιξη βρίσκεται μέτωπο κοντά σε κατοικημένη περιοχή που δεν κινδυνεύει άμεσα στην Καλλιθέα δήμου Ανδρίτσαινας – Κρεστένων.\nΣε εξέλιξη βρίσκεται φωτιά που έχει ξεσπάσει σε οικοπεδικού χώρους και χαμηλή βλάστηση ανάμεσα σε διάσπαρτες κατοικίες στην Σαρωνίδα Αττικής. Γίνεται μεγάλη κινητοποίηση από την Πυροσβεστική ώστε να προστατευτούν τα σπίτια καθώς στην περιοχή πνέουν εξαιρετικά δυνατοί βόρειοι άνεμοι.\nΣτο σημείο λόγω της φωτιάς, έχει διακοπεί η κυκλοφορία των οχημάτων στην Λ. Αθηνών-Σουνίου από την Λ. Καλυβίων, έως την οδό Κρέσνας και η οδός Παπαφλέσσα από την Λ. Καλυβίων έω την οδό Παύλου Μελά.\nΠαράλληλα, σε εξέλιξη βρίσκεται πυρκαγιά που έχει ξεσπάσει σε δασική έκταση στην περιοχή Καλλιθέα του δήμου Ανδρίτσαινας – Κρεστένων, κοντά σε κατοικημένη περιοχή, χωρίς όμως να κινδυνεύει άμεση. Στο σημείο κινητοποιήθηκαν 60 πυροσβέστες με 20 οχήματα, 2 ομάδες πεζοπόρων τμημάτων, 2 αεροσκάφη και ένα ελικόπτερο. Συνδράμουν και 4 υδροφόρες ΟΤΑ.


Μπορείτε να μου δώσετε ένα σύντομο μάθημα Amazon SEO;\nΠριν από οτιδήποτε άλλο, ας ξεκινήσουμε το σύντομο μάθημα Amazon SEO με πλήρη κατανόηση του αλγορίθμου αναζήτησης A9 και των κύριων παραγόντων που χρησιμοποιούνται για τον προσδιορισμό κάθε μεμονωμένης θέσης κατάταξης στην αναζήτηση προϊόντων. Λοιπόν, πώς λειτουργεί; Λαμβανόμενη γενικά, η διαδικασία είναι πολύ απλή. Πρώτα απ 'όλα, ο αλγόριθμος αναζήτησης Amazon συγκεντρώνει όλα τα σχετικά αποτελέσματα που αντιστοιχούν σε ένα συγκεκριμένο ερώτημα λέξεων-κλειδιών που αναζητάτε. Με άλλα λόγια, η Amazon σας δίνει ένα μεγάλο σύνολο σχετικών καταχωρήσεων προϊόντων που εμφανίζονται ως ένας μοναδικός μαζικός κατάλογος. Στη συνέχεια, ταξινομεί αυτά τα μαζικά αποτελέσματα αναζήτησης και τα ταξινομεί σε συνάφεια και σειρά προτεραιότητας, έτσι ώστε τα πάντα να είναι ειδικά προσαρμοσμένα σε κάθε προσαρμοσμένο αίτημα αναζήτησης προϊόντος. Όλα φαίνονται αρκετά σαφή τώρα, έτσι; Έτσι, ήρθε η ώρα να τρέξει γρήγορα το βασικό μάθημα Amazon SEO και να αναθεωρήσει όλους τους βασικούς παράγοντες κατάταξης εν συντομία.\nΓρήγορη Amazon SEO Course - A9 Αλγόριθμος κατάταξης\nΚαι τώρα ας ξεκινήσουμε το μάθημα Amazon SEO με μερικούς βασικούς κανόνες που θα πρέπει να είναι γνωστοί από κάθε έμπορο που πωλούν εκεί. Εννοώ ότι οι ακόλουθες τρεις δηλώσεις είναι κρίσιμης σημασίας όταν πρόκειται για τη βελτιστοποίηση αναζήτησης προϊόντων στο Amazon. Συνιστούμε λοιπόν να τα διαβάσετε δύο φορές, για να βεβαιωθείτε ότι τα πάντα για τον αλγόριθμο κατάταξης A9 είναι σαφή.\n1. Το Amazon επικεντρώνεται πάντα πάντα στη μέγιστη βαθμολογία RPC (διαφορετικά, το έσοδο ανά πελάτη).\n2. Η Amazon παρακολουθεί κάθε ενέργεια που πραγματοποιείται σε οποιαδήποτε σελίδα της πλατφόρμας, καθώς και κάθε κλικ που γίνεται από τους ενεργούς αγοραστές που αναζητούν τα απαραίτητα προϊόντα εκεί.\n3. Το Α9 του Amazon αποσκοπεί να καταστήσει τα παρακολουθούμενα στατιστικά στοιχεία σύμφωνα με τον τελικό στόχο του - το μέγιστο ποσό RPC.\nΤρεις κύριοι συντελεστές ταξινόμησης\nΌταν έχουμε τελικά τα πάντα για τον αλγόριθμο A9, ήρθε η ώρα να επανεξετάσουμε τους κύριους συντελεστές κατάταξης που χρησιμοποιούνται για τον προσδιορισμό των μεμονωμένων θέσεων αναζήτησης για κάθε αντικείμενο προς πώληση . Και υπάρχουν τρεις εξίσου σημαντικές κατηγορίες συντελεστών κατάταξης του Αμαζονίου, όπως:\nΠοσοστό Μετατροπής - αυτή η κατηγορία περιλαμβάνει όλους τους παράγοντες που θεωρούνται από την Amazon ως παράγοντες που έχουν στατιστικά σημαντική επίδραση στη γενική ποσοστά μετατροπής. Μεταξύ των άλλων, αυτή η κατηγορία συντελεστών μετατροπής ασχολείται κυρίως με την τιμολόγηση προϊόντων, τις κριτικές πελατών και την ποιότητα του οπτικού περιεχομένου (δηλ. Εικόνες προϊόντων και περιγραφές βίντεο).\nΣυνάφεια - οι παράγοντες αυτοί επανέρχονται πάντα γύρω από τον τίτλο του προϊόντος και την περιγραφή του προϊόντος. Όπως και στην περίπτωση του πρώτου βήματος που λαμβάνεται από τον αλγόριθμο A9, όλα τα σχετικά αποτελέσματα πρέπει να τραβηχτούν μαζί για να καταγραφούν σύμφωνα με έναν συγκεκριμένο όρο αναζήτησης ή ένα αίτημα λέξης κλειδιού μεγάλης απόστασης.\nΙκανοποίηση και διατήρηση πελατών - είναι οι βασικοί παράγοντες που ανοίγουν το δρόμο για το μέγιστο RPC στο Amazon. Με απλά λόγια, η Amazon προσπαθεί απλά να κάνει τα καλύτερα από κάθε πελάτη. Κάνοντας περισσότερους αγοραστές ευτυχείς, ώστε να επιστρέφουν επανειλημμένα για να πάρουν μια άλλη συμφωνία - εδώ είναι αυτό που κάνει το Amazon χρήματα. Αυτή η κατηγορία παραγόντων κατάταξης απευθύνεται κυρίως στις ανατροφοδοτήσεις των πωλητών και στις μετρήσεις ODR (διαφορετικά, το ποσοστό παραγγελίας) Source .


Ιανουάριος 31, 2017 13:59\nKoλωνάκι, Μηλιώνη 12 και Ηρακλείτου, 106 73\nΣικάτο bar restaurant στο χώρο του πρώην Show Room στη γωνία του πεζόδρομου της Μηλιώνη. Ατμοσφαιρικό design, μεγάλες ροτόντες για παρέες, μπάρα για μια γρήγορη στάση after office και πολυεθνική κουζίνα που παίζει σε όλα τα ταμπλό. Από τα μέρη που συγκεντρώνουν κόσμο λόγω του στυλ τους… 25-35€\nΣεπτέμβριος 14, 2015 13:33\nΚολωνάκι, Λυκαβηττού 2 και Ακαδημίας, 106 72\nΣτέκι του Σοφοκλή Βενιζέλου, της Ελένης Βλάχου και του Ωνάση από την εποχή της πριβέ λέσχης Αμφικτύων και του μπαρ 17 που σύχναζαν οι ξένοι ανταποκριτές. Ο ιδιοκτήτης Φώτης Κρικζώνης, cult μπάρμαν, μπορεί να μιλά με τις ώρες για την ιστορία που γράφτηκε στο 17 με την πελατεία του να παραμένει πιστή μέχρι σήμερα. Το βράδυ σερβίρει διεθνή κουζίνα με μουσική και τραγούδι και το μεσημέρι έχει πεντανόστιμα μαγειρευτά με ευγενέστατο σέρβις. €15-20\nΟκτώβριος 19, 2015 14:32\nKoλωνάκι, Σκουφά 73, 106 80\nΤο comeback του hype spοt της Σκουφά. Μόνιμα γεμάτο, μοδάτος κόσμος, φλερτ στην μπάρα και ωραία κοκτέιλ. Όταν άνοιξε πριν από δέκα χρόνια ήταν είδηση για μήνες, πέρασε κάποια φάση σαν Bonzer αλλά η ομάδα των πέντε που το ανέλαβε-πρώην θαμώνες-αποφάσισε να επαναφέρει τα 3 Γουρουνάκια σε δράση. Η κουζίνα κινείται σε ελαφριά πιάτα για μεσημεριανό τσιμπολόγημα αλλά τα πάρτι είναι το must όπου γίνεται πάντα το αδιαχώρητο. 15-25€\nΙανουάριος 25, 2016 17:30\nΚολωνάκι, Πλουτάρχου 56, 106 75\nΙστορικό κολωνακιώτικο στέκι στο ισόγειο μιας πολυκατοικίας με μόνιμο κοινό από δημοσιογράφους και πολιτικούς. Classy, με αδυναμία στη τζαζ, ένα πιάνο στην άκρη που ανοίγει τα βράδια από τους φανατικούς θαμώνες και μια από τις καλύτερες συλλογές malt ουίσκι στην Αθήνα. Ο κύριος Παναγιώτης φιγούρα τα τελευταία 23 χρόνια. 10€\nΣεπτέμβριος 30, 2015 22:42\nKoλωνάκι, Σέκερη 5, 106 71\nΣικάτο, απομονωμένο, με όλο τον πολιτικό κόσμο να δίνει ραντεβού, από τα classic ιταλικά στέκια του Κολωνακίου. Μερικούς από τους καλύτερους ιταλικούς οίκους σε τυριά και αλλαντικά, 42 ετικέτες κρασιών από ελληνικούς, ιταλικούς και γαλλικούς αμπελώνες, εξαιρετικός εσπρέσο και σέρβις που θυμίζει καφέ στo Mιλάνο. Σταθερό meeting point μετά τη δουλειά για ένα ποτήρι κρασί στη μπάρα. 15-25€\nΑπό νωρίς το πρωί, aperitivo bar μετά τις 18.00\nΣεπτέμβριος 20, 2015 22:23\nΚολωνάκι, Πατριάρχου Ιωακείμ 46 και Πλουτάρχου, 106 76\nΝέα άφιξη στη γωνία Πατριάρχου Ιωακείμ και Πλουτάρχου με black & white design. Ανοιχτά παράθυρα όπου παραγγέλνεις τον καφέ σου στο πάσο από το πρωί, τραπεζάκια για ένα ελαφρύ σάντουιτς και τάρτες τα μεσημέρια και μπάρες για κοκτέιλ όταν νυχτώνει. Μπορείς να τα πάρεις και στο χέρι στη λογική street food αλλά το ντεκόρ σε τραβάει να το απολαύσεις επί τόπου. Στέκι για μετά τη δουλειά. €18-22\nΦεβρουάριος 01, 2017 12:15\nΚολωνάκι, Μηλιώνη 7, 106 73\nΑll day στο χώρο του πρώην Flocafe, από τα σταθερά meeting point της πόλης. Μεγάλος χώρος, τραπεζάκια έξω, comfort ατμόσφαιρα και ένα μενού που κινείται κυρίως σε μπέργκερ και πίτσες. Tα βράδια που παίζουν νέα σχήματα μετατρέπεται σε κλαμπάκι με πολύ χορό. 20-25€\nΣεπτέμβριος 29, 2015 09:42\nΚολωνάκι, Σκουφά 69, 106 80\nΗ υπερπαραγωγή της Σκουφά. Πολυεπίπεδο, γκλαμουράτο με κόσμο που φιγουράρει στα περιοδικά. Μεγάλη μπάρα, νεοϋορκέζικη beatάτη ατμόσφαιρα, πολύ flirting στον αέρα, ωραία αγόρια και κορίτσια, φοιτητές της Νομικής αλλά και κόσμος από τα δικηγορικά γραφεία γύρω. Μόνιμα γεμάτο εκτός από τα ποτά και για την κουζίνα που παίζει σε λίγο από όλα με μπέργκερ, κλαμπ σάντουιτς, σαλάτες, ριζότο και πίτσες. Στα πάρτι γίνεται το αδιαχώρητο. €20-25\nΙούνιος 10, 2016 12:34\nBON AMI PAVLOVA\nΚολωνάκι, Σκουφά 56, 106 72\nΊσως η καλύτερη πάβλοβα της πόλης με νέα ομάδα από την Μπόνα Λάζρι και Βίκυ Γραμματικοπούλου που έχουν και το ζαχαροπλαστείο Bon Ami στη Νέα Πεντέλη. Ατομική, έξτα large, με σοκολάτα και βέβαια, με φράουλες που είναι και το σήμα κατατεθέν. Εκτός από την πάβλοβα που έχει την πιο αφράτη μαρέγκα ever φτιάχνoυν και νεουορκέζικο cheesecake, carrot cake και ζωγραφιστά μπισκότα με γλάσο για πάρτι.\nΣεπτέμβριος 19, 2015 13:21\nΚολωνάκι, Ηροδότου 15, 106 74\nΤο πρώτο που ξεκίνησε την ιδέα των νεoυορκέζικων cheesecakes. Από το πρώτο μαγαζάκι 29 τ.μ. της Λούσι, της Μαργαρίτας και του Στέφανου Έλιοτ στο Κολωνάκι έχουν περάσει 11 χρόνια αλλά το New York cheesecake και το red velvet έχουν μόνιμο κοινό. Φετίχ το chocolate fudge με τη ρευστή σοκολάτα. Από τα πέντε Cake το κατάστημα του Κολωνακίου είναι το πιο cosy με τις παρέες που συγκεντρώνονται στα μαρμαράκια για ένα καφέ ή ένα ποτήρι κρασί με τις εξαιρετικές quiches. 5-10€\nΣεπτέμβριος 19, 2015 14:33\nΚολωνάκι, Πλουτάρχου 38 και Χάριτος 42, 106 75\nDesignάτη τρατορία με την υπογραφή του αρχιτεκτονικού γραφείου K-Studio που συγκεντρώνει τα βράδια όλο τον καλό κόσμο. Φινετσάτο, αυθεντικό με happy crowd 20+ και μια γνήσια χαλαρή κουζίνα του νότου. Intriguing πίτσες που αποδεικνύουν τι μπορείς να κάνεις με τρία υλικά και χειροποίητα, χωριάτικα ζυμαρικά της γείτονος. Απαραίτητη κράτηση γιατί δεν βρίσκεις εύκολα τραπέζι… €25-35\nΦεβρουάριος 09, 2017 14:18\nΚολωνάκι, Κανάρη 6, 106 71\nΙσως το πιο διάσημο ξηροκαρπάδικο Αθηνών και Λονδίνου αφού υπάρχει αντίστοιχο Carpo και στο Picadilly. Ξεκίνησε από ξηρούς καρπούς, έβαλε εξαιρετικές ποικιλίες καφέ και έστησε και ένα μικρό πάγκο όπου μπορείς να πιείς στα όρθια τον εσπρέσο σου στο πέρασμα της μέρας. Καταστήματα σε Ψυχικό και Γλυφάδα. 10-15€\nΑπρίλιος 06, 2016 12:43\nΚολωνάκι, Λουκιανού 21, 106 75\nStreet food στην πιάτσα του Κολωνακίου που φέτος αναβιώνει την παλιά του αίγλη με συνεχή openings. Tα hot dogs είναι εδώ ο βασιλιάς(το λέει και το όνομα) αλλά σε παραλλαγές που κάνουν το γύρο του κόσμου: από μεξικάνικο με jalapenos μέχρι κορεάτικο με κίμτσι, συν τα δημοφιλή στο εξωτερικό rolls αστακού και όλα τα κλασικά αμερικάνικα του δρόμου nuggets και πατάτες με παρμεζάνα και μαγιονέζα τρούφας! Τα παρασκευοσάββατα διανυκτερεύει με κρασιά, μπύρες και σαμπάνιες… 15-20€\n13.00-1.00, Παρασκευή-Σάββατο: 13.00-4.00\nΑύγουστος 31, 2015 21:22\nClassy bar σε ένα από τα πιο μοδάτα στενά του Κολωνακίου. Design νεοϋορκέζικης σχολής, μόνιμοι θαμώνες-στα συν η ησυχία από τα πλήθη της πλατείας-και μια αίσθηση comfort απόλαυσης. Δίπλα στον εσπρέσο μια μπαγκέτα ή μια tarte tatin από νωρίς το πρωί και τα βράδια κοκτέιλ, αφρώδη κρασιά, πλατό τυριών και σολομού και μπιστρό κουζίνα με ριζότο και φιλέτα. Στα τραπέζια του θα δείτε από Κολωνακιώτισσες μέχρι ιντελεκτουέλ. €20-25\nΙούνιος 09, 2015 17:33\nΚολωνάκι, Σκουφά 52, 10672\nΔεν είναι μόνο η Japanese/Peruvian κουζίνα του αυτή που το κάνει να ξεχωρίζει αλλά και το επιβλητικό του μπαρ στο οποίο συγκεντρώνεται κυρίως κοινό στα 30’s απολαμβάνοντας cocktail ή ένα κρασί σε έναν όμορφο και προσεγμένο χώρο. € 22 - 28\nΑπό τις 9:00\nΔεκέμβριος 12, 2015 14:11\nKoλωνάκι, Λεβέντη 3, 106 73\nViral κάθε μέρα. Η ντισκοτέκ του Γιάννη Μωράκη που έχει ταράξει τα νερά με ένα από τα πιο ενδιαφέροντα concept της πόλης. Ντισκομπάλες, νεράιδες, ποτά σε ασημένιους δίσκους, guest εμφανίσεις και ξέφρενο πάρτι μέχρι το πρωί σε ρυθμούς ΄80ς. Από τα μέρη που συζητιούνται πολύ… 15€\nΙανουάριος 09, 2017 17:53\nΚολωνάκι, Πατρ. Ιωακείμ 48-50, 106 76\nΗ κουζίνα του γνωστού ζαχαροπλαστείου La Cigale. Μαγειρευτό φαγητό που αλλάζει κάθε μέρα, το παίρνεις για το σπίτι ή παραγγέλνεις delivery. Eξαιρετικές πρώτες ύλες, ελάχιστα λίπη, μετρημένες θερμίδες σε πολλά πιάτα, πολλές σαλάτες, πίτες και κις και γευστικά πιάτα από τον σεφ Αχιλλέα Πολίτη. Ωραίο πέρασμα για να αγοράσεις μεσημεριανό φαγητό αν έχεις ξεμείνει στο σπίτι. Α, και θα βρεις και σάλτσες, πατέ, ιταλικά τυριά και αλλαντικά για να στήσεις ένα γρήγορο τραπέζι με τους φίλους. 15-20€\n10.00-18.00, κλειστό σαββατοκύριακα και επίσημες αργίες\nΙούλιος 09, 2015 16:52\nCYCLADIC CAFE ΜΟΥΣΕΙΟΥ ΚΥΚΛΑΔΙΚΗΣ ΤΕΧΝΗΣ\nΚολωνάκι, Νεοφύτου Δούκα 4, 106 74\nMόνιμος κόσμος στο πιο design αίθριο της πόλης. Ανακαινισμένο από μεγάλα αρχιτεκτονικά γραφεία, πριβέ, απομονωμένο, ιδανικό για ραντεβού ή βόλτες μετά τα ψώνια στο Κολωνάκι. Ανοιχτό από πρωί για καφέ, σερβίρει ελαφρύ lunch και μεσημεριανό με ελληνικά πιάτα από το catering Μπεγνής. Τα βράδια της Πέμπτης ανοιχτό μέχρι 8 το βράδυ για κοκτέιλ (τις υπόλοιπες μέρες από 10 το πρωί μέχρι 5 το απόγευμα). €10-15\nΑπρίλιος 26, 2017 20:38\nΚολωνάκι, Πατριάρχου Ιωακείμ 58, 106 75\nΤο παγωτατζίδικο της Despina με τα φημισμένα μιλφέιγ. Ακριβώς δίπλα-αν θέλεις παραγγέλνεις και ένα γλυκό που έρχεται απευθείας από το ζαχαροπλαστείο-με ειδίκευση στα παγωτά. Φιστίκι, λεμόνι, μιλφέιγ-και σε παγωτό-αλλά κυρίως, εξαιρετικό πολίτικο καϊμάκι! 10€\nΣεπτέμβριος 19, 2015 13:41\nΚολωνάκι, Τσακάλωφ 1, 106 73\nIσως το πιο δημοφιλές καφέ περιφέρειας πρωτεύουσης. Όχι τόσο για τον εσπρέσο-που είναι καλός-αλλά για το γεγονός ότι εδώ κάποτε ανεβοκατέβαιναν κυβερνήσεις αφού ήταν στέκι για πολιτικά ραντεβού όλων των παρατάξεων. Η πλατεία δεν είναι πια η ίδια αλλά στην μπάρα του ακόμα γίνεται κοσμοσυρροή και για να βρεις τραπέζι τις ώρες αιχμής χρειάζεσαι μέσο. 10-15€


Λιγότερο από το 1% στον αντιπολιτευόμενο Τύπο για το «Μένουμε Σπίτι» – Liberation Popular\nΣε πολλές απαντήσεις της σχετικά με τα 20 εκατ. της καμπάνιας «Μένουμε Σπίτι», η κυβέρνηση, μέσω του Στέλιου Πέτσα, υποστήριζε ότι δεν προκύπτει τίποτα μεμπτό καθώς «πήραν χρήματα και ΜΜΕ που ασκούν κριτική». Από μία απλή ματιά όμως στη λίστα που δόθηκε τελικά στη δημοσιότητα, προκύπτουν χαοτικές διαφορές μεταξύ των (λίγων) μέσων που δεν αναπαράγουν τη κυβερνητική γραμμή και άλλων φιλοκυβερνητικών ΜΜΕ, πολύ χαμηλότερης κυκλοφορίας.\nΟυδέποτε τέθηκε ως κριτήριο αποκλεισμού από την εκστρατεία η πολιτική τοποθέτηση ενός Μέσου. Αντίθετα, συμμετείχαν Μέσα Ενημέρωσης που ασκούν έντονη κριτική στο έργο της κυβέρνησης, όπως για παράδειγμα, η “Αυγή”, η “Εφημερίδα των Συντακτών”, ο “Ριζοσπάστης”, ο “Δρόμος της Αριστεράς”, ο ραδιοφωνικός σταθμός “ΣΤΟ ΚΟΚΚΙΝΟ” κ.ά., όπως φάνηκε από τον σχετικό πίνακα που κατέθεσα στη Βουλή των Ελλήνων με τα 1.232 Μέσα που συμμετείχαν στην εκστρατεία ενημέρωσης» είχε αναφέρει για παράδειγμα ο Στέλιος Πέτσας, σε ανακοίνωση – απάντησή του προς τον ΣΥΡΙΖΑ.\nΡίχνοντας όμως μια πρώτη ματιά στα ποσά της λίστας που δόθηκε στη δημοσιότητα από την κυβέρνηση, το μεσημέρι της Δευτέρας, προκύπτει ότι για τον καθορισμό του ποσού της χρηματοδότησης έχουν παίξει πολύ σημαντικό ρόλο τα πολιτικά κριτήρια και η στάση κάθε ΜΜΕ απέναντι στην κυβέρνηση, αντί για την απήχηση ή το πόσους εργαζόμενους διαθέτει η κάθε επιχείρηση. Πέραν του αδικαιολόγητου, από κάθε άποψη, αποκλεισμού της εφημερίδας «Documento», του Κώστα Βαξεβάνη, το πιο κραυγαλέο παράδειγμα είναι η πολύ μικρή, σε σχέση με άλλα ΜΜΕ, χρηματοδότηση που έλαβε η «Εφημερίδα των Συντακτών».\nΣύμφωνα με τη λίστα Πέτσα λοιπόν, η «ΕΦ.ΣΥΝ» έλαβε 30.000 ευρώ για την έντυπη μορφή της και μόλις 10.000 (συν ΦΠΑ) για την ιστοσελίδα της. Από την άλλη πλευρά, φιλοκυβερνητικά ΜΜΕ με σαφώς μικρότερη απήχηση λαμβάνουν μεγαλύτερα ποσά. Για παράδειγμα, ο «Φιλελεύθερος» λαμβάνει 60.000 ευρώ για την εφημερίδα και 120.000 ευρώ για την ιστοσελίδα, liberal.gr. Πρόκειται για μια εφημερίδα που κυκλοφορεί πλέον μόνο εβδομαδιαία, με πολύ χαμηλότερες πωλήσεις από την «Εφ.Συν» (που είναι ημερήσια καθημερινή). Όσον αφορά τις ιστοσελίδες, στη μέτρηση του Alexa το Liberal εμφανίζεται σε υψηλότερη θέση (50 θέσεις πιο πάνω), αλλά στη μέτρηση του SimilarWeb 140 θέσεις πιο κάτω από την «Εφ.Συν».\nTην ίδια στιγμή, η ιστοσελίδα της Athens Voice, που βρίσκεται σε παρόμοια θέση με την Εφ.Συν σε εκτίμηση επισκεψιμότητας, επιδοτήθηκε με 180.000 ευρώ. H ιστοσελίδα thepresident.gr, υπό τη διεύθυνση του πρώην συμβούλου του Αντώνη Σαμαρά, Γιώργου Μουρούτη, επιδοτήθηκε με 30.000 ευρώ. Τα παραδείγμα είναι απλά ενδεικτικά, καθώς μέσα από τη λίστα υπάρχουν δεκάδες, ή και εκατοντάδες τέτοιες περιπτώσεις ανισομέρειας..\nΗ λίστα Πέτσα ανά κατηγορία και από τα πολλά στα λίγα (ευχαριστούμε τον objecto)\nΤο ίδιο συμβαίνει και με μέσα όπως η «Αυγή» και ο «Ριζοσπάστης», που φαίνεται ότι έλαβαν πολύ μικρή χρηματοδότηση, μόλις 10.000 ευρώ και μάλιστα οι ιστοσελίδες τους δεν εμφανίζονται καν στη λίστα, την ώρα που όλα τα υπόλοιπα ΜΜΕ επιδοτούνται ξεχωριστά για έντυπο, τηλεόραση, ραδιόφωνο, ιστοσελίδα. Εντύπωση επίσης προκαλεί η πολύ μικρή χρηματοδότηση του tvxs.gr (5.000). Όλα αυτά, την στιγμή που εφημερίδες όπως το «Μπαμ» επιδοτήθηκαν με 15.000 ευρώ και το «Παρασκήνιο» του εκδότη Νίκου Καραμανλή με 20.000 ευρώ. Συνολικά, τα 8 μέσα φιλικά προς τη ΝΔ του συγκεκριμένου εκδότη έλαβαν 36.000 ευρώ.\nΣυνολικά, τα ΜΜΕ που ασκούν κριτική στην κυβέρνηση της Νέας Δημοκρατίας, φαίνεται να έχουν λάβει ένα πολύ μικρό ποσοστό της συνολικής διαφημιστικής «πίτας» των 19,8 εκατ. και συγκεκριμένα ένα ποσό περίπου 100.000 χιλιάδων ευρώ, χωρίς ΦΠΑ.\nΑξίζει να σημειωθεί ότι τα παραπάνω στοιχεία είναι ξεκάθαρα απλά από μία πρώτη ανάγνωση της «λίστας Πέτσα» και την ώρα που με ανακοίνωσή της, αξιωματική αντιπολίτευση καλεί την κυβέρνηση «να δημοσιοποιήσει τις αρχικές εντολές διαφημιστικής καταχώρησης που έστειλε η εταιρία initiative στα Μέσα, καθώς και τις αρχικές τιμολογήσεις». Αλλιώς, υποστηρίζει ο ΣΥΡΙΖΑ, αποδεικνύεται ότι η λίστα είναι «μαγειρεμένη».\nΤέλος, από τη λίστα προκύπτει ότι η διαφημιστική εταιρεία που ανέλαβε να υλοποιήσει τη σύμβαση, η Initiative, έλαβε το ποσό των 332.000 ευρώ.\n(Τα ποσά που αναφέρονται είναι χωρίς ΦΠΑ)\nΠροηγούμενες Προηγούμενο άρθρο: Δεν θα δεχθούμε ούτε ένα μέτρο προσάρτησης παλαιστινιακής γης\nΕπόμενες Επόμενο άρθρο: Κατά τα άλλα σοκάρονταν με Τσίπρα και τους “αρμούς της εξουσίας”! Βρώμα και δυσωδία αποκαλύπτει το Documento από τον κοριό ΕΥΠ: Πρώην υπουργός της ΝΔ “ψώνιζε” ανήλικες, σε “σκιώδεις” συναντήσεις για ρουσφέτια νυν βουλευτής ΝΔ με θεσμική θέση και πρώην υπουργοί Σαμαρά


Ταξίδι Διακοπές Καλοκαίρι στο BARCELO HYDRA BEACH 5* Lux στην Θερμησιά Ερμιόνης με το Ι.Χ σας |xilouris-travel.gr\nΚαλοκαίρι στο BARCELO HYDRA BEACH 5* Lux στην Θερμησιά Ερμιόνης με το Ι.Χ σας\nΚαθημερινά από: 10/4 - 12/10\nΣτο ξενοδοχείο υπάρχουν τέσσερα εστιατόρια που προσφέρουν πιάτα της ελληνικής, Μεσογειακής και διεθνούς κουζίνας, πέντε µπαρ µε µουσική, δύο πισίνες, παραλία µήκους 520 µ. - και κήπος 100 στρεµµάτων! Οι νεαροί φιλοξενούµενοι µπορούν να απασχοληθούν δηµιουργικά στο mini club, την παιδική χαρά και τον παιδότοπο. Στο Barce Hydra Beach θα διατηρήσετε και την καλή σας φυσική κατάσταση, είτε στο γυµναστήριο, είτε σε κάποιο από τα 4 γήπεδα τένις, στα 2 γήπεδα ποδοσφαίρου, στο κέντρο καταδύσεων και υδάτινων σπορ. Και στο τέλος της ηµέρας θα χαλαρώσετε στο 1600 τ.µ. Spa, που είναι εφοδιασµένο µε υδροµασάζ, σάουνα, χαµάµ και εσωτερική πισίνα.


«Δεν υπάρχει στιγμή στην καθημερινότητα που δεν είναι θέατρο» - ΤΑ ΝΕΑ\ntanea.gr > Έντυπες Ειδήσεις > Συνεντεύξεις > «Δεν υπάρχει στιγμή στην καθημερινότητα που δεν είναι θέατρο»\n«Δεν υπάρχει στιγμή στην καθημερινότητα που δεν είναι θέατρο»\nΑδαμοπούλου Μαίρη 29 Δεκεμβρίου 2018 | 05:00\nΔεν του κρύβω τον προβληματισμό μου για τη συνύπαρξη, δεδομένου ότι ο ίδιος, καταξιωμένος σκηνοθέτης - θεωρείται από τους κορυφαίους εν Ελλάδι του κινήματος της αποδόμησης και του θεάτρου της σωματικότητας κι άφησε εποχή με τον «Εθνικό Υμνο» και το «Πεθαίνω σα χώρα» μεταξύ άλλων -, θα πρέπει να ακολουθήσει τις σκηνοθετικές οδηγίες ενός άλλου επίσης καταξιωμένου συναδέλφου του. Αν και δεν θα είναι η πρώτη φορά, είναι η αλήθεια, που βρίσκεται σε μια τέτοια θέση ο Μιχαήλ Μαρμαρινός. «Ακριβώς επειδή ξέρω τι θα πει σκηνοθεσία, όταν δουλεύω ως ηθοποιός, το μυαλό μου δεν δουλεύει σκηνοθετικά. Είναι χαρά και πολυτέλεια να αφήνω σε κάποιον άλλο τα μεγάλα ζητήματα της σκηνοθεσίας και να ασχολούμαι με τα μεγάλα ζητήματα της υποκριτικής. Μου αρέσει να παίζω πού και πού. Δεν είναι απλώς διάλειμμα. Είναι σαν να βλέπω τα πράγματα από την εσωτερική τους πλευρά. Είναι απελευθερωτικό. Το πρόβλημα είναι όταν πρέπει να είμαι ταυτόχρονα και σκηνοθέτης και ηθοποιός. Είναι δυο βαριά καρπούζια κάτω από την ίδια μασχάλη. Δεν το ευχαριστιέμαι. Είναι κόλαση» υποστηρίζει.\nΚαι δεν ελλοχεύει ο κίνδυνος της σύγκρουσης ανάμεσα σε δυο προσωπικότητες με τόσο ισχυρό στίγμα στον χώρο του θεάτρου; «Το να συγκρουστούμε μέσω μιας διαλεκτικής επί του αντικειμένου είναι πολύ ευχάριστο και θεμιτό. Αν δεν εμπιστευτώ όμως τον σκηνοθέτη, δεν μπορώ να υπάρξω. Μόνο αυτός μπορεί να με βοηθήσει όταν είμαι πάνω στη σκηνή».\nΟση ώρα ο Μιχαήλ Μαρμαρινός αμφιταλαντεύεται γύρω από το πιάτο που θα επιλέξει, αναρωτιέμαι αν μαγειρεύει. «Οχι. Δεν έχω έφεση. Φτιάχνω πατάτες με αβγά και μερικές σαλάτες. Αν και θεωρώ ότι είναι μεγάλος πολιτισμός το φαγητό, δεν θέλω να πειραματιστώ στην κουζίνα. Και να ήθελα όμως, με αυτή την έκρηξη εκπομπών γύρω από το φαγητό νομίζω ότι έχω πάθει απώθηση. Και δεν φταίει το φαγάκι. Η τηλεόραση φταίει, στην οποία τίποτα δεν συμβαίνει φυσικά. Ολα γίνονται σόου και ριάλιτι». Αυτός είναι ο λόγος που δεν μπήκε ποτέ ώς τώρα στον πειρασμό να δοκιμαστεί σε ένα τηλεοπτικό πλατό; «Μου είχαν ζητήσει μια - δυο φορές να κάνω διαφήμιση. Δεν το σκέφτηκα καν. Αρνήθηκα. Δεν είμαι a priori αρνητικός απέναντι στην τηλεόραση. Το θεωρώ ένα μέσο τόσο μεγάλης εμβέλειας, κοινωνικής σημασίας και ανάλογα με τον τρόπο που διευθύνεται, ηθικής και αισθητικής αξίας. Είναι πολύ ιδιαίτερο, πολύτιμο και το εκτιμώ βαθιά. Εκείνο που δεν εκτιμώ είναι κάποιες κατευθύνσεις του που επιχειρούν να μιμηθούν το θέατρο ή το σινεμά».\nΩς άνθρωπος του θεάτρου πώς βλέπει το γεγονός ότι η θεατρική ορολογία χρησιμοποιείται για να περιγραφεί η καθημερινότητα ως «θέατρο του παραλόγου», τα γεγονότα περί την πολιτική ως «πολιτικό σκηνικό», ενώ είναι σύνηθες οι πολιτικοί να χαρακτηρίζονται ως υποκριτές; «Δεν υπάρχει στιγμή στην καθημερινότητα που δεν είναι θέατρο, αρκεί να υπάρξει το κατάλληλο βλέμμα. Η κάθε στιγμή είναι μοντέλο που ζητά τον ζωγράφο του. Η πραγματικότητα ούτως ή άλλως τορπιλίζει τη λογική μας. Την ονομάζουμε παράλογη επειδή δεν μπορούμε να χωνέψουμε τις ακρότητές της. Υπάρχει και ένα πιο αρνητικό απόβαρο που αφορά τα άσχημα γεγονότα, όχι τα παράλογα. Και τα άσχημα είναι αυτά στα οποία πρέπει να σταθούμε. Αυτό που συμβαίνει με το Μακεδονικό, τον Καμμένο και τη σχέση του με την κυβέρνηση, για παράδειγμα, δεν είναι παράλογο. Είναι άσχημο. Εχει ατράνταχτη λογική, αλλά δεν μου αρέσει. Είναι θέμα ηθικής, αισθητικής κι ενός τόσο κραυγαλέου ωφελιμισμού, που απορώ πώς δεν τον ακούει και ο ίδιος κάποιες φορές» λέει και η ένταση ανεβαίνει ελαφρώς στη φωνή του.\n«Ασχολούμαστε με την πολιτική και εν αγνοία μας»\nΤακτικός ψηφοφόρος, αν και αρνείται να αποκαλύψει την παράταξη που υποστηρίζει, δηλώνει ότι δεν μπορεί να φανταστεί το ενδεχόμενο να μην τον ενδιαφέρει η πολιτική. «Δεν ξέρω και κανέναν που να μην τον απασχολεί από τη στιγμή που η καθημερινότητά μας ευεργετείται ή ταλαιπωρείται από αυτή. Ακόμη και εν αγνοία μας ασχολούμαστε μαζί της. Εχω μια γνώμη που θέλω να την εκφράσω εμπράκτως πέραν της ψήφου». Θέση που σημαίνει ότι αν δεχόταν πρόταση από το κόμμα της αρεσκείας του θα κατέβαινε υποψήφιος ή θα αναλάμβανε μια θέση ευθύνης; «Δεν θεωρώ τον εαυτό μου έτοιμο για κάτι τέτοιο. Θα απαντούσα αρνητικά. Ο καθένας μας, όμως, έχει ένα μικρό ή λίγο μεγαλύτερο περιθώριο με βάση τον χώρο που κινείται να ασκεί μια μικρή πολιτική για το πώς θέλει να κινούνται τα πράγματα».\nΔεν είναι εύκολο και ανώδυνο να ασκεί κριτική από μια θέση μη ευθύνης σε όσους λαμβάνουν τις αποφάσεις; «Βεβαίως και είναι, και το κάνουμε όλοι μας συχνά. Από την άλλη η πραγματικότητα σε βάζει σε μια θέση ευθύνης. Περιορισμένης μεν, αλλά ευθύνης. Τα πρόσωπα που βρίσκονται στη βάση της συνδιαλλαγής είναι λογικό να έχουν γνώμη για το πώς δουλεύουν τα πράγματα. Αλλωστε ένα από τα προβλήματα της πολιτικής είναι ότι δεν έχει σχέση με τη βάση ή δεν την ακούει. Σωστή πολιτική είναι αυτή που μπορεί να έχει άξονα και ευήκοα ώτα σε συνθήκες και μηχανισμούς που μπορούν να προτείνουν κάτι ή να ονομάσουν το πρόβλημα και να πουν στον πολιτικό ποιες κινήσεις πρέπει να κάνει».\nΑν έπρεπε να τοποθετήσει τον εαυτό του απέναντι στην παρούσα πολιτική κατάσταση, ποιος ρόλος θα του ταίριαζε; «Είμαι από τους απογοητευμένους» απαντάει με πίκρα. «Παρά το γεγονός ότι υπάρχουν πρόσωπα των οποίων εκτιμώ τη γενικότερη στάση, το σύνολο είναι το αντίθετο από αυτό που περίμενα. Εχω ζήτημα με επιλογές που κραυγαλέα είναι επιθετικές στο ήθος και στην αισθητική των πραγμάτων. Δεν είναι το λάθος που κάνεις, αλλά η ποιότητα της παραδοχής του λάθους. Εκεί είναι η απογοήτευση. Στην αντιστροφή των δεδομένων. Η έννοια του λαϊκισμού δεν λαμβάνει υπόψη της κάποιες φορές ότι το υπόστρωμα δεν είναι ηλίθιο. Κι είναι βαθιά η υποτίμηση του λαϊκού κριτηρίου. Συμβαίνει και στο θέατρο κάποιες φορές, να υποτιμούμε το κοινό και να το θεωρούμε αδαές και διαχειρίσιμο. Η θέση απέναντι στην έννοια του πολιτικού κόστους - πόσο άθλια φράση - κρίνει την πολιτική γενναιότητα και σε τελική ανάλυση το πολιτικό ήθος. Εχει σημασία να αναμετρηθείς με βάση αυτό το κριτήριο».\n«Εχω αμφίθυμη σχέση με την κριτική»\nΑν λοιπόν ο ίδιος ο Μιχαήλ Μαρμαρινός δεν διστάζει να ασκήσει κριτική στους κυβερνώντες, και μάλιστα αιχμηρή, εκείνος πώς αντιδρά όταν δέχεται κριτική για τη δουλειά του; «Εχω αμφίθυμη σχέση με την κριτική. Μου αρέσει να μου γράφουν καλά και δεν μου αρέσει όταν μου γράφουν άσχημα. Υπάρχουν καλές κριτικές, ωστόσο, που είναι άδειες. Αισθάνομαι ότι δεν αντιλαμβάνομαι για ποιον λόγο γράφτηκαν. Η τέχνη οφείλει να είναι ένα μυστήριο. Είναι μια διαδρομή που αποκαλύπτει με μυστικό τρόπο κάτι που δεν βλέπουμε και τότε αποκαλύπτει τον βαθύ της ρόλο. Το ένα κομμάτι της είναι το κάλλος, να περάσει κάποιος όμορφα δηλαδή, και το δεύτερο είναι η αποκάλυψη της πραγματικότητας. Η τέχνη αυτό κάνει. Μας αποκαλύπτει τη σχέση μας με την πραγματικότητα, που δεν είναι μία. Εχει μια μυητική δραστηριότητα» υποστηρίζει.\nΗ ανάγκη του να διερευνήσει τις πολλαπλές σχέσεις με την πραγματικότητα είναι εκείνη που τον οδήγησε να αφήσει κλεισμένο στο συρτάρι το πτυχίο Βιολογίας και να στραφεί στον κόσμο του θεάτρου; «Η βιολογία είναι από τις επιστήμες που έχουν μεγάλη σχέση με τη φιλοσοφία και αυτό είναι που με προσείλκυσε σε αυτή, ταυτόχρονα με την αντικειμενική της υπόσταση. Η επιστήμη, όμως, είναι πιο βραδυφλεγής από την τέχνη. Πρέπει να είσαι πιο ταπεινός για να την υπηρετήσεις κι εγώ είμαι πολύ ανυπόμονος. Δεν κινηθήκαμε στην ίδια ταχύτητα, γι' αυτό και ακολουθήσαμε διαφορετικούς δρόμους».\nΕχουν δίκιο όσοι τον κατηγορούν για εκζήτηση ή για υπερβολή σχετικά με τις σκηνοθετικές του επιλογές ή ακόμη για την προσωπική του εμφάνιση; «Οι κρίσεις είναι αμφίδρομες. Χαρακτηρίζουν το αντικείμενο, αλλά και το υποκείμενο που τις εκφέρει. Η αλήθεια είναι ότι στην τέχνη δεν είσαι πάντα ταπεινός. Υπάρχει αδημονία. Η έννοια του εγώ είναι μοιραία πιο φανερή στην τέχνη. Είναι εκείνη, ωστόσο, που σε μαθαίνει και την υπομονή και την ταπεινότητα, αλλά και το τι σου λείπει. Τον όρο εκζήτηση, όμως, δεν μπορώ να τον αποδεχτώ διότι είναι μια άσχημη λέξη. Στο θέατρο νομίζω ότι δεν ισχύει κάτι τέτοιο. Οταν, ωστόσο, είσαι ταυτισμένος με κάτι, μπορεί να μην το καταλαβαίνεις, οπότε το αφήνω ανοικτό».\nΔεν έχει μια δόση εκζήτησης, επί παραδείγματι, το γεγονός ότι δεν χρησιμοποιεί το πατρικό του επίθετο, αλλά επέλεξε το πατρωνυμικό της οικογένειας της μητέρας του; «Η αλλαγή αυτή οφείλεται σε έναν συνδυασμό πραγμάτων. Το πατρικό μου είναι δισύλλαβο και δεν το έβρισκα εύηχο. Επιπλέον ο πατέρας μου είχε επιφυλάξεις σχετικά με την ενασχόλησή μου με το θέατρο. Και επίσης είχα μια μυθική σχέση με αυτόν τον παππού που δεν γνώρισα, ενώ εκείνος που γνώρισα, από την πλευρά του πατέρα μου, δεν μου άρεσε. Το κρισιμότερο όλων όμως είναι ότι ο παππούς Μιχαήλ Μαρμαρινός ήταν καπετάνιος κι εγώ με τη θάλασσα έχω μια σχέση πάθους. Ηθελα να γίνω καπετάνιος κάποτε με λύσσα. Στην απόφασή μου είχε μετρήσει και κάτι άλλο που μου είχε πει η μητέρα μου σε ανύποπτο χρόνο. Ο παππούς αυτός είχε τρεις κόρες και τέσσερα αγόρια και του πέθαναν και τα τέσσερα. Λίγο πριν πεθάνει, έλεγε στη γυναίκα του: "Μαριάνθη, πάει το δικό μου όνομα, έσβησε". Πού να φανταστεί ότι ακριβώς το όνομά του θα έμενε. Τον πατέρα μου τον πείραξε κάποια στιγμή, νομίζω. Ηθελε να το κερδίσει κάπου μέσα του και έλεγε: "Εγώ του είπα να το αλλάξει, επειδή ήθελε να γίνει ηθοποιός και εγώ δεν ήθελα". Επί της ουσίας δεν είχε πρόβλημα για να μη χαθεί το όνομα της οικογένειας καθώς έχω δύο αδέλφια μεγαλύτερα, ένα αγόρι κι ένα κορίτσι, οπότε υπήρχε συνέχεια» εξηγεί.\n«Ναυάγησα και έμεινα οκτώ ώρες μέσα στο νερό»\nΗ μυθική σχέση με τον θαλασσόλυκο παππού ήταν εκείνη που τον έκανε δεινό ιστιοπλόο; «Ναι, είναι το πάθος μου, κι ας έχω ναυαγήσει δύο φορές. Τη μία μάλιστα έμεινα οκτώ ώρες μέσα στο νερό. Εκεί φοβήθηκα». Κι άραγε είναι το ίδιο πάθος που τον οδήγησε να κάνει προ μερικών ετών ένα τατουάζ που ξεκινά από τον δεξιό αχίλλειο τένοντα και φτάνει ώς τον λαιμό, αποτελούμενο από σχεδόν 70 γλάρους και κύματα; «Το όφειλα στους γλάρους και στον εαυτό μου. Το σχεδίασα μόνος μου. Εγινε μονομιάς σε πεντέμισι ώρες». Τα πιάτα απομακρύνονται από το τραπέζι, αν και εκείνο του Μιχαήλ Μαρμαρινού είναι περίπου γεμάτο. Η ροή της κουβέντας ανάμεσα σε άλλα που περιελάμβανε τους άλλους μεγάλους ρόλους της ζωής του - εκείνον του πατέρα ενός 17χρονου αγοριού, αλλά και του ακαδημαϊκού δασκάλου στο Αριστοτέλειο Πανεπιστήμιο Θεσσαλονίκης, την πρόσφατη εμπειρία του από τη Σαγκάη όπου σκηνοθέτησε την «Ηλέκτρα» υπό τη δαμόκλειο σπάθη της κινεζικής λογοκρισίας, από την οποία βγήκε αλώβητος - τον έχει παρασύρει να χρησιμοποιεί επί σχεδόν τρεις ώρες τη γλώσσα όχι για να απολαύσει τις γεύσεις, αλλά για να απαντά με τον χαρακτηριστικό του τρόπο εκφοράς του λόγου, χωρίς περιστροφές. Οταν του το επισημαίνω, απαντά χαμογελώντας: «Οταν σου λέω ότι δεν πρέπει να τρώμε όταν κάνουμε συνέντευξη, εσύ επιμένεις ότι το επιβάλλει το κόνσεπτ της στήλης!».